Dodik: Ne vjerujem u dobre namjere SDA i DF-a prema RS – Zvornik Danas\nNaslovna/VIJESTI/Politika/Dodik: Ne vjerujem u dobre namjere SDA i DF-a prema RS\nDodik: Ne vjerujem u dobre namjere SDA i DF-a prema RS\nZvornik Danas Send an email 15. novembra 2014\nPredsjednik Republike Srpske Milorad Dodik izjavio je danas da ne vjeruje u dobre namjere SDA i DF-a prema Republici Srpskoj i ocijenio da saradnja SDS-a, PDP-a i NDP-a sa ovim političkim snagama uvodi Srpsku u manji stepen institucionalne stabilnosti od dosadašnje.\n„Mi ne vjerujemo u sposobnost te klijentele koja se stavila u šake /zamjeniku predsjednika SDA/ Bakiru Izetbegoviću i /lideru DF-a/ Željku Komšiću da mogu na najbolji mogući način da odbrane interes Republike Srpske“, rekao je Dodik novinarima u Bijeljini, gdje je danas prisustvovao svečanoj akademiji povodom krsne slave Ministarstva unutrašnjih poslova Srpske, Svetog arhangela Mihaila.\nOn je dodao da ne spori pravo SDS-a, PDP-a i NDP-a da kao politički faktori prave bilo kakav politički savez, ali da sumnja da oni imaju karakter da odbrane poziciju Srpske, jer to nisu činili ni ranije kada su bili u prilici.\nDodik, koji je lider SNSD-a, rekao je da, za razliku od ovih stranaka, njegova partija nikada nije išla u Sarajevo da nešto nudi, nego uvijek samo kada se mora i to da kaže stav Republike Srpske.\n„Kao predsjednik Republike i predsjednik partije koja je dobila najveću podršku i formiraće vlast u Srpskoj, uvjeren sam da imamo energije i snage da očuvamo i jačamo institucionalnu stabilnost Srpske i u narednom vremenu“, poručio je Dodik.\nDodik je podsjetio da na nivou BiH ne postoji izvršna vlast, da postoji samo Predsjedništvo BiH kao izvršni organ vlasti, a sve drugo su pomoćni organi, uključujući i Savjet ministara.\n„Po onome što su oni /SDS, PDP, NDP/ potpisali, vidimo opredjeljenje da se jačaju izvršne strukture vlasti na nivou BiH i da se vrše institucionalne reforme, što je za nas opasno“, istakao je Dodik.\nOn je dodao da je opasna i priča o vojnoj imovini o kojoj se 11 godina držao principijelan stav koji favorizuje poziciju Republike Srpske i njeno pravo.\n„U Ustavu BiH piše da ona ima nadležnosti koje su joj tim ustavom izričito date, a sve ostalo pripada entitetima, tako i svojina“, podsjetio je Dodik.\nPrema njegovim riječima, čak je i nekadašnji visoki predstavnik u BiH Pedi Ešdaun, kada je donosio odluku o zabrani raspolaganja, napisao da donosi zakon o zabrani raspolaganja imovinom Republike Srpske, čime je i definitivno priznao da je to imovina Srpske.\n„Onda se pojave /lider PDP-a Mladen/ Ivanić, /lider NDP-a Dragan/ Čavić i /lider SDS-a Mladen/ Bosić koji potpišu u sporazumu da će uknjižiti, navodno, neku imovinu na bazi odluke Predsjedništva BiH, što je potpuno lažna situacija, jer ne postoji takva odluka“, upozorio je Dodik.\nOn je dodao da nema, niti može postojati akt Predsjedništva BiH za uknjiženje.\nDodik je za opozicione lidere rekao da su sasvim neprimišljeno ušli u takvu vrstu priče. „Zato mi sumnjamo u njihove mogućnosti da Republici Srpskoj podare zaštitu koja je neophodna“, zaključio je Dodik.\nGovoreći o odnosu HDZ-a BiH i SDA, Dodik je rekao da je HDZ BiH odlučan i politički motivisan da postavi na dnevni red nekoliko političkih pitanja o poziciji hrvatskog naroda u BiH, te ocijenio da će to biti neprihvatljivo za SDA.\nKomentarišući spekulacije o tome ko ima poslaničku Narodnoj skupštini Srpske, Dodik je istakao da svi koji su radili na destabilaziciji Republike Srpske u političkom i medijskom smislu nastavljaju to i sada širenjem raznih spekulacija.\n„Bez obzira na sve to, koalicija SNSD-DNS-SP ima dovoljno glasova da izabere skupštinsko rukovodstvo i to ćemo završiti 24. novembra“, ponovio je Dodik.\nbih df dodik iskrene namjere izbori 2014 sda snsd srpska\nTri Srbina ranjena u bici za aerodrom u Lugansku


Berlin Trampu: Idete pogrešnim putem - Bizlife.rs\n21:30 Berlin, 05/03/2018\nFoto: beta/AP_Andrew Harnik\nNemačka je ocenila da Sjedinjene Američke Države idu pogrešnim putem time što se okreću sebi i protekcionizmu, posle pretnje američkog predsednika Donalda Trampa uvozu automobila iz Evrope.\n„Ne želimo zaoštravanje i apsolutno ne želimo približavanje trgovinskom ratu“, koji ne bi bio ni u čijem interesu, rekao je portparol nemačke kancelarke Angele Merkel Štefen Zajbert na redovnoj konferenciji za štampu u Berlinu.\nTramp je pojačao protekcionističku retoriku prošlog vikenda porukom na Tviteru, u kojoj je pomenuo mogućnost takse na uvoz evropskih automobila u SAD, ukoliko EU uzvrati na njegovu odluku da uvede takse na uvoz čelika i aluminijuma.\n„Mi odbacujemo takve mere koje bi znatno uticale na protok međunarodne trgovinske razmene, osetno uticale na našu industriju, a iznad svega na zaposlene i na potrošače s obe strane Atlantika“, rekao je Zajbert.\nNemačka vlada će s Evropskom komisijom i svojim evropskim partnerima razmotriti šta američka administracija sprovede ove nedelje, rekao je portparol i ponovio da je Nemačka privržena slobodnoj trgovini.\nEU je u petak objavila da priprema mere recipročne američkim, i pomenula motocikle Harli-Dejvidson, viski burbon i farmerke Livajs (levi’s), posle objave Vašingtona da će uskoro uvesti takse od 25 odsto za uvoz čelika i 10 odsto za aluminijum.\n„Ako EU želi i dalje da povećava već ogromne takse i barijere za američke firme koje tamo posluju, mi ćemo jednostavno uvesti takse na njihova vozila koja slobodno ulaze u SAD“, odgovorio je Tramp u subotu.\nAmerički predsednik već je više puta pretio taksama za evropske proizvođače, posebno nemačke zbog luksuznih nemačkih marki.\nNemačka vozila predstavljaju 7,9 odsto novih automobila uvezenih u SAD, prema savezu nemačkih proizvođača VDA.\nMeđutim, stručnjak za automobile u centru za istraživanje CAR u Nemačkoj, Ferdinand Dudenhefer, ocenjuje da bi nemačke automobilske grupe kao što su Folksvagen, Dajmler i BMV mogle da izgube do 10 odsto dobiti ukoliko Vašington ostvari pretnju.\nnemacka uvoz automobil tramp amerika taksa


OPTIMISTIČNO NA SLAVIJU - FK BORAC BANJALUKA FK Borac Banjaluka\nObjavljeno: 17.10.2015. u 11:31\nOPTIMISTIČNO NA SLAVIJU\nFudbalere Borca u naredne tri sedmice očekuje ubitačan raspored, odnosno čak 7 utakmica, što je na konferenciji za novinare napomenuo i šef stručnog štaba Petar Kurćubić. Seriju otvara nedjeljni okršaj sa Slavijom u Istočnom Sarajevu, potom tri dana kasnije (21. oktobar) slijedi prva utakmica osmine finala Kupa BiH sa Bratstvom, a 24. oktobra i premijerligaški derbi sa Širokim Brijegom.\n28. oktobra odigraće se zaostala utakmica osmine finala Kupa Republike Srpske protiv Drine u Zvorniku, potom posljednjeg dana oktobra i prvenstvena utakmica sa bijeljinskim Radnikom, pa 4. novembra i revanš meč kup-takmičenja, a niz će biti zaključen 7. novembra gostovanjem u Vitezu istoimenom domaćinu.\nŠef struke Velikana iz Platonove Petar Kurćubić istakao je da bi sa psihološke strane bilo značajno gore spomenuti niz početi povoljnim rezultatom iz srpskog derbija sa „sokolovima“.\n– Očekuje nas serija teških utakmica u narednih 20-ak dana i bilo bi idealno da je počnemo dobrim rezultatom iz utakmice sa Slavijom kako bismo stekli neophodno samopouzdanje. Takođe, doveli smo se u nezavidnu situaciju na tabeli nakon dva premijerligaška poraza u posljednjim trenucima i sad moramo da se „vadimo“ i konačno krenemo ka gornjem dijelu tabele – istakao je Kurćubić, a potom analizirao nedjeljnog protivnika.\n– Očekuje nas meč sa ekipom koja je jako čvrsta u defanzivi. Slavija je u 6 utakmica na domaćem terenu primila samo 3 gola, a ekipe koje imaju izuzetan kvalitet u napadu, poput Sarajeva i Širokog Brijega, nisu uspjele da ih matiraju. Takođe, tim Slavije je jako dobar u prekidima na šta moramo da obratimo posebnu pažnju jer smo u posljednje dvije-tri utakmice primali pogotke upravo na ovaj način. U svom timu imaju i velikog motivatora Darka Spalevića, kojeg poznajem još kada sam trenirao klubove u Srbiji i koji im je pokretačka snaga. Međutim, mi smo dobro radili i trenirali tokom prvenstvene pauze, odigrali jednu prijateljsku utakmucu sa Travnikom i vjerujem da spremno dočekujemo utakmicu sa Slavijom – rekao je Kurćubić, naglasivši da ni ovog puta zdravstveni bilten nije idealan.\n– Za utakmicu zbog povrede sigurno neće konkurisati Miloš Kukić, a novu povredu, distorziju skočnog zgloba, doživio je i Zvezdan Đorđilović, tako da ni na njega ne mogu da računam. Planirali smo da Mihajlo Savanović drugu utakmicu suspenzije zbog crvenog kartna u Zenici odradi u Zvorniku na utakmici Kupa Republike Srpske, ali je taj meč odgođen, tako da će morati da propusti i ovaj duel, a srećom, u ekipu se vraća Elvir Koljić, koji je odigrao pola sata u utakmici sa Travnikom i pokazao da je izašao iz povrede, te da je spreman za nastavak polusezone.\nKrilni napadač Lazar Marjanović ističe da nakon negativnih rezultata u posljednjim duelima, Borac ima imperativ pobjede u narednim.\n– Doveli smo sebe u nezgodnu situaciju jer svaku utakmicu moramo da igramo pod moranjem. U Istočno Sarajevo putujemo optimistično i vjerujemo da ćemo uz veliku dozu požrtvovanosti i zalaganja stići do povoljnog rezultata. O Slaviji ne bih puno govorio jer sve zavisi od nas, ukoliko budemo pravi, ni povoljan rezultat po nas neće izostati – rekao je Marjanović.


Februar 28, 2020 17:56\nOdgovarajući na pitanja novinara u Institutu za transfuziju krvi, on je ponovio da u Srbiji trenutno nema registrovanih slučajeva koronavirusa i poručio građanima da slušaju savete nadležnih.\nPodsetio je da su simptomi i posledice koronavirusa mnogo manje nego kod običnog gripa i ponovio da nema razloga za paniku.\n"Imali smo jutros slučaj čoveka koji je kupio 1.800 maski u jednoj apoteci u Pančevu. Molim vas, nemojte to da radite, ima dovoljno maski, ima dovoljno svega", rekao je Lončar.\nGrađanima je poručio i da ne upućuju lažne pozive povodom koronavirusa.\n"Angažujemo ogromne resurse i kada usledi jedan poziv, pet ljudi istog sekunda moraju da uzmu opremu i da je koriste, a pitanje je šta od te opreme može ponovo da se koristi, jer ima stvari koje su za jednokratnu upotrebu", rekao je Lončar.\nNaveo je da će virus kao i svaki virus ići svojim tokom i da nije to razlog zbog čega sve treba da stane ili da se pravi panika.\n"Čim se bude pojavio u Srbiji, mi ćemo vas obavestiti, ali vas molim da se pridržavate uputstava koje izdaje struka", podvukao je Lončar.\nOn je danas u Institutu za transfuziju krvi u Beogradu prisustvovao zajedničkoj konferenciji trenera fudbalskih klubova Crvena Zvezda i Partizan, Dejana Stankovića i Sava Miloševića, povodom akcije dobrovoljnog davanja krvi.


Naučno tehnološki park traži stanare - ITNetwork\nHome BIZNIS I ZABAVA\tNaučno tehnološki park traži stanare\nIzgradnja Naučno tehnološkog parka Niš, jednog od najznačajnijih strateških projekata za razvoj južne i istočne Srbije, vrednog 12,5 miliona evra, privodi se kraju i on će biti završen tokom maja 2020. Sada je neophodno da on dobije i stanare.\nJavni poziv za buduće članove NTP Niš je raspisan, a prema rečima vd direktora Milana Ranđelovića on se odnosi za startap kompanije starosti do dve godine i za tehnološko razvojne kompanije koje se bave inovativnim delatnostima. Кonkurs će biti stalno otvoren, ali će se prva dva preseka i ocenjivanje prijava za članove organizovati 15. i 31. maja.\n„Nakon toga jednom mesečno radiće se presek i ocenjivanje prijava u skladu sa raspoloživim kapacitetima. Tokom maja i juna biće realizovano funkcionalno opremanje nameštajem i neophodnom opremom, kako bi se budući članovi useljavali i tokom jula počeli sa radom u novom objektu“, istakao je Ranđelović u saopštenju.\nStartap kompanijama je ovim Javnim pozivom na raspolaganju 60 posto od raspoloživog prostora na prvom spratu ukupne površine 736 m2.\n„Pravo učešća na javnom pozivu za startap kompanije imaju privredni subjekti (do dve godine postojanja u momentu slanja prijave) koja se bave razvojem novih ili unapređenjem postojećih proizvoda, procesa i usluga u funkciji zadovoljenja tržišnih potreba i njihovo poslovanje odgovara nameni NTP Niš (inovativnost, transfer tehnologije, rast konkurentnosti, povećanje izvoza i stvaranje novih radnih mesta). Startap kompanije postaju članovi na period od tri godine i obavezne su da plaćaju režijske troškove i infrastrukturne usluge čija će cena na svakih šest meseci rasti za po 1 evro/m2, od početnih 1 evro/m2 u prvih do 6 evra/m2 poslednjih šest meseci“, navodi se u javnom pozivu.\nPravo učešća po ovom Javnom pozivu imaju tehnološka preduzeća koja se bave razvojem novih ili unapređenjem postojećih proizvoda, procesa i usluga, i to: mikro, mala i srednja preduzeća i velika preduzeća za lociranje svojih razvojnih odeljenja u NTP Niš. Ova grupa kompanija postaje član na period od tri godine, i tokom tog perioda pored stvarnih režijskih troškova, cena infrastrukturnih usluga za ovu grupu kompanija biće 7 evra/m2 mesečno, za neopremljeni, odnosno 10 evra/m2, za nameštajem opremljeni deo poslovnog prostora. Prostor će se popunjavati sukcesivno u skladu sa postojećim prostornim celinama kompleksa i tehničkim kapacitetima, a maksimalna kvadratura uzeta na korišćenje po jednom članu iznosi 1150m² kancelarijskog prostora. Maksimalna kvadratura na raspolaganju po jednom zaposlenom, na kraju perioda na koji će se zaključiti Ugovor, ograničava se na maksimalno 10m² kancelarijskog prostora po zaposlenom.\nPotencijalni korisnici usluga NTP Niš zainteresovani za pristup infrastrukturnim i stručnim uslugama koje pruža NTP Niš bez korišćenja poslovnog prostora, podnošenjem prijave na javni poziv mogu postati virtuelni članovi NTP Niš. Cena paketa usluga za virtuelno članstvo iznosi 50 evra mesečno u dinarskoj protivvrednosti po srednjem kursu Narodne banke Srbije za mikro i mala preduzeća, 100 evra mesečno za srednja preduzeća i 250 evra mesečno za velika privredna društva.\nInformacije o NTP Niš i Javnom pozivu kao i potrebnu dokumentaciju zaintersovani mogu naći na sajtu NTP Niš www.ntp.rs . Dodatne informacije i pitanja u vezi sa javnim pozivom možete poslati na mejl adresu info@ntp.rs .\nAutor: Violeta Milićević (Niške vesti)\nNaučno tehnološki park traži stanare was last modified: 26 aprila, 2020 by ITN Team


RTCG - Radio Televizija Crne Gore - Nacionalni javni servis :: Društvo :: Nije logično da nevladin sektor bude po pravilu antivladin\nObjavila M.L.B. (Mina)\nMARKOVIĆ 22. 07. 2019. 10:09 >> 18:49 4\nNije logično da nevladin sektor bude po pravilu antivladin\nVlada je svjesna značaja civilnog društva za proces pristupanja Crne Gore EU i zato je iskreno okrenuta ka kontinuiranom unapređenju direktnog dijaloga između Vlade i civilnog društva, kazao je premijer Duško Marković.\n„Čvrstog sam stava da vaša specifična znanja, praktično iskustvo i kritičko viđenje stvari, uokvireno u konkretne i konstruktivne predloge, mogu podići kvalitet i brzinu našeg pregovaračkog procesa“, rekao je predsjednik Marković na otvaranju okruglog stola "Saradnja Vlade i NVO u procesu pristupanja EU", koji je organizovao Generalni sekretarijat Vlade.\nPremijer Marković je ponovio apel upućen i civilnom sektoru i političkim partijama: ujedinimo naše potencijale, znanje i snagu da zajedničkim pregnućem ostvarimo trenutno najvažniji nacionalni cilj – priključenje EU.\n„Apelujem da obnovimo povjerenje u zajednički rad, jer samo tako možemo pojačati sinergiju svih crnogorskih potencijala. To možda nije jedini, ali je bez ikakve dileme najsigurniji i najbrži put do našeg članstva u EU", istakao je predsjednik Vlade Crne Gore.\nPremijer je kazao da bi volio da od čuje objašnjenje za to, jer smo svjedoci da, umjesto da se rasprava vodi u okviru radnih grupa, gdje se direktnim angažmanom može doprinijeti konkretnom i argumentovanom unaprjeđenju javnih politika, dio NVO bira medijski prostor za artikulisanje svojih, najčešće političkih umjesto ekspertskih stavova.\n„Smatram da ovakav pristup ne doprinosi poboljšanju stanja u pregovaračkom procesu za koji su NVO preuzele obavezu u okviru radnih grupa", kazao je Marković.\nOn je dodao da mu se ne čini logičnim ni da iz istih NVO krugova redovno stiže podrška onom dijelu vlasti koji je oličen u opozicionim partijama.\n„Ne govorim naravno o ukupnom NVO sektoru, ali dakle ne čini mi se logičnim da nevladin sektor bude po pravilu antivladin“, poručio je Marković.\nPremijera je interesovalo zašto se predstavnici civilnog sektora ne uključuju aktivno u rad radnih grupa za određena pregovaračka poglavlja, kao i zašto neki od njih nijednom nijesu bili na radnim sastancima.\nIzvršna direktorica CRNVO, Ana Novaković, podsjetila je da su prve konsultacije premijera i predstavnika NVO sektora organizovane u januaru 2017. godine i da se dugo čekalo na naredni susret.\nOna je ocijenila da je nedovoljno povjerenje NVO sektora u iskrene namjere Vlade za saradnjom za sada opravdano.\n»Lakše je preko Brisela doći do Vlade kako bi im postavili pitanje«, rekao je Vojičić.\n"Kad smo u pravu, nemamo većinsku podršku u radnoj grupi pa je i jedini način da zahtjeve iznesemo u medijima i izrazimo nezadovoljstvo zbog neispunjenja tih zahtjeva", zaključila je Bajramspahić.\nU zahtjevu Poreske uprave nema politike


Najavljene izmene u oporezivanju paušalaca - SamSvojGazda\nU prethodnom periodu najavljene su značajne izmene u oporezivanju preduzetnika i preduzetnika paušalaca, pre svega, kroz nacrt izmena Zakona o porezu na dohodak građana i predlog Uredbe o paušalnom oporezivanju.\nNaime, izmenama Zakona o porezu na dohodak građana, koje tek treba da prođu skupštinsku proceduru i da budu usvojene, najavljen je zaokret u odnosu na preduzetnike i preduzetnike paušalce čiji status podseća na status zaposlenog.\nZakonom je predviđen tkz test samostalnosti, kojim preduzetnik i njegov klijent treba da ispitaju da li je njihov poslovni odnos relacija između dva nezavisna privredna subjekta ili se radi o odnosu poslodavca i zaposlenog.\nAko preduzetnik „padne“ na 5 ili više kriterijuma iz testa, on i klijent mogu se naći na udaru dodatnih poreza.\nIdeja zakonodavca je da preduzetnici koji ne prolaze test budu zaposleni, za šta su predviđene i olakšice u vidu oslobađanja dela poreza i doprinosa u prve tri godine primene Zakona (do 2023. godine).\nPored ovih izmena, Advokatska komora na svom sajtu objavila je i tekst predloga Uredbe o paušalnom oporezivanju.\nOva Uredba, po rečima njenih kreatora, treba da doprinese bržem izdavanju poreskih rešenja. Takođe, u novom sistemu, preduzetnici će moći da saznaju koliko bi iznosila poreska obaveza i pre nego što bi registrovali delatnost.\nOno što Uredba donosi je drugačiji način računanja osnovice za poreske obaveze. Naime, ranije su delatnosti bile razvrstane u 7 grupa, pa je prosečna zarada množena sa koeficijentima 0,25 do 1,4 (140% od prosečne zarade za IV grupu).\nSada su koeficijenti predviđeni prema šiframa delatnosti, i idu i preko 5 za pojedine delatnosti, pa se može očekivati značajan rast poreskog opterećenja za određene delatnosti.\nPreduzetnici su donekle zaštićeni, s obzirom da do 2023. godine, rast poreskih obaveza ne može biti veći od 10% u odnosu na prethodnu godinu. Nakon isteka ovog perioda, biće primenjena matematika iz Uredbe u potpunosti.\nTekst predloga Uredbe možete preuzeti sa sajta Advokatske komore Vojvodine http://bit.ly/PredlogUredbe


„Folksvagen“ planira da ukine do 4.000 radnih mesta u Nemačkoj - Sputnjik Srbija\n10:42 23 April 2021\n14:08 15.03.2021 Preuzmite kraći link\n„Folksvagen“ je u saopštenju naveo da je postigao dogovor s radničkim savetom za delimično penzionisanje rođenih 1964. godine, dok je rođenim od 1956. do 1960. ponudio prevremenu penziju, prenosi Tanjug.\nKompanija je navela da očekuje da će se 900 radnika odlučiti za prevremene penzije, dok bi manji broj mogao da izabere delimičnu penziju, ne precizirajući tačnu cifru.\nDva izvora iz kompanije rekli su britanskoj novinskoj agenciji da će 3.000 do 4.000 radnih mesta biti ukinuto u okviru programa koji će se primenjivati na šest nemačkih fabrika „Folksvagena“, koje sada zapošljavaju oko 120.000 ljudi.\n„Folksvagen“ je odbio da saopšti koliko će ih to koštati. To zavisi od toga koliko zaposlenih prihvati ponudu. Jedan izvor je procenio da je reč o blizu 500 miliona evra.\nfabrika, automobili, Nemačka, otpuštanja, Folksvagen


Sport i ljetni univerzitet: Turnir u odbojci na pijesku i tenisu za studente\nU organizaciji Centra za sport i Univerzitetskog sportskog društva upriličena je press konferencija na kojoj su prezentirane sportske aktivnosti koje će se realizovati u okviru manifestacije 19. Ljetni univerzitet.\n„Cilj ovog projekta je prije svega povezivanje i međusobno druženje studenata. Centar za sport već tradicionalno učestvuje sa svojim sportskim program u okviru Ljetnog univerziteta, tako da i ove godine će biti omogućeno studentima da pored radionica, predavanja, upražnjavaju i sportske aktivnosti“ rekao je Alan Alagić, sekretar Centra za sport.\nNa tragu potpisanog sporazuma o saradnji spotskih društava Centralnog grijanja i Univerziteta u Tuzli 7.juna u Univerzitetskoj dvorani odigrat će se košarkaška prijateljska utakmica zaposlenika.\n“Ovo je samo jedna od aktivnosti koje će se realizirati, pored košarke zaposlenici će moći učestvovati u prijateljskoj malonogometnoj utakmici, dok za studente smo pripremili turnire u odbojci na pijesku i tenisu.“ rekao je Tarik Huremović, predsjednik Univerzitetskog sportskog društva.


Italijanski plejboj u Beogradu primio drugu dozu i pohvalio se srpskim korenima\nA. J. 2. juna 2021. 16:06\nĐanluka Vaki, poznati italijanski influenser i biznismen vakcinisao se danas na Beogradskom sajmu gde je primio drugu dozu cepiva protiv korona virusa.\nPoznati 52-godišnji influenser, koji svaki svoj korak deli na društvenoj mreži Instagram, i ovog puta je na svom nalogu podelio više fotografija usnimljenih tokom vakcinacije, pa se može videti da je zbog vakcine skinuo košulju i pokazao telo ukrašeno tetovažama.\nOtkrio je i da ima srpske korene.\nHaos nakon vakcinacije: Jedan špric, 60 ljudi, svi moraju na…\n„S dedine strane imam srpske korene, pa osećam bliskost sa Srbima. Volim Beograd i povezan sam s njim. Srećan sam jer sam uvek lepo dočekan“ rekao je Vaki, koji u Srbiji planira da ostane dva dana.\nNa fotografijama objavljenim na Instagramu on se zahvalio Beogradu na gostoprimstvu i za podršku tokom vakcinacije. Italijan je na kraju poručio da voli naš glavni grad, objavom i tekstom „Volim te Beograde!“


Sijarto: Za deset godina Mađarska je od poslednje postala prva na planu privrednog rasta | Vajdaság MA\nSijarto: Za deset godina Mađarska je od poslednje postala prva na planu privrednog rasta\nPeter Sijarto govori na forumu u Hong Kongu\nZa deset godina je Mađarska od poslednje postala prva među zemljama Evropske unije što se tiče privrednog rasta – izjavio je ministar spoljne trgovine i spoljnih poslova Peter Sijarto u ponedeljak u Hong Kongu, na Azijskom finansijskom forumu.\nPre deset godina Mađarska je bila 28. – znači poslednja – među članicama EU na planu tempa privrednog razvoja, a na kraju prošle godine je završila na prvom mestu – rekao je Sijarto u sekciji foruma u kojoj se govorilo o redefinisanju razvoja.\nKada je vlada 2010. godine stupila na dužnost, Mađarska je bila na rubu privredne propasti – naglasio je ministar, i imala je dve mogućnost: pomoću sigurnih metoda raditi na preživljavanju, ili „neortodoksnom“ , smelijom ekonomskom politikom težiti boljim rezultatima u periodu nakon krize.\nHrabra ekonomska politika i brze tehnološke promene su od države zahtevale drugačiji pristup – dodao je Sijarto. Uveden je proporcionalni poreski sistem sa najnižim porezima u Evropi, koji su bili od ključne važnosti za to da Mađarska danas ima najveći privredni rast u Evropskoj uniji.\nSijarto je rekao: mađarska vlada je donela stratešku odluku da permanentno smanjuje poreze koji opterećuju rad i istovremeno povećava plate, naime početkom digitalne ere poslodavci traže radnu snagu sa sve višim kvalifikacijama, a to povlači za sobom povećanje plata.\nOsim važnosti poreske politike, Sijarto je istakao i uvođenje dualnog obrazovanja, u kojem preduzeća dobijaju ulogu i u izradi školskih programa, a đaci posle završetka škole imaju stečeno znanje koje ih čini konkurentnima.\nMađarska želi postati jedan od evropskih centara telekomunikacionog sistema pete generacije (5G), važan korak u tom pravcu je što je u centru glavnog grada pre par meseci pokrenuta usluga 5G, a britanski Vodafone i kineski Huawei zajednički rade na izgradnji celokupne 5G infrastrukture u Mađarskoj –, rekao je i dodao da Mađarska ne pravi razliku među firmama na nacionalnoj osnovi, pa se raduje i ulaganjima telekomunikacionog giganta kao što je Huawei.\nGovorio je i o politici otvaranja prema Istoku, rekavši da je mađarska vlada prepoznala da Istok utiče na promene u svetskoj privredi barem u istoj meri kao Zapad.\nSijarto je ređao rezultate vladine politike i između ostalog istakao da su 38 odsto novih radnih mesta prošle godine stvorile kineske, korejske i japanske investicije, Bank of China je izabrala Budimpeštu za svoj regionalni centar, a Mađarska se kao prva članica EU pridružila globalnom ekonomsko-infrastrukturnom projektu Kine koji je nazvan „jedan pojas – jedan put“, kao i Azijskoj banci za infrastrukturne investicije.\nUprkos tome što je mađarska vlada svesna tokova globalizacije, i dalje u prvi plan postavlja nacionalne interese, i u skladu sa tim osim povoljnih poreskih stopa naglasak stavlja na to da održava dobre veze sa regionima koji diktiraju tempo promena u svetskoj privredi, rekao je Peter Sijarto u Hong Kongu. (MTI)


Fudbal: Java Cup 2012 uživo - rezultati, rasporedi, tabele - Scoreboard.com\nFudbal, Svet: Java Cup 2012 rezultati uživo, rasporedi, tabele\nJava Cup uživo na Scoreboard.com. Ova stranica je o Java Cup 2012, (Fudbal/Svet). Ukoliko tražite rezultate nekog drugog tamičenja sa imenom Java Cup, molimo odaberite sport iz glavnog menija ili kategoriju (country) na levoj strani.\nPratite Java Cup 2012 za rezultate uživo, krajnji rezultate, rasporede i tabele! Rezultati uživo na Scoreboard.com: Ovde ćete pronaći strelce, žute/crvene kartone, startne postave i zameneu detaljima mečas. U dodatku, Scoreboard.com omogućava statistiku (posed lopte, šutevi u/van okvira gola, slobodne udarce, kornere, ofsajde i faulove), komentare uživo i video snimke najzanimljivijih trenutaka iz najjačih fudbalskih liga. Tabele: Scoreboard.com nudi kući/u gostima/sveukupne Java Cup 2012 tabele, formu (poslednjih 5 mečeva), preko/ispod i tabele najboljih strelaca.


Jeremić Slađan – Page 5 – modričaINFO\nHome / Tag Archives: Jeremić Slađan (page 5)\nTag Archives: Jeremić Slađan\nNikola Nikić otvoreno: Neopravdani ataci iz Sarajeva\nDecember 3, 2014 SLAĐANOVE STRANICE, SPORT\nProteklih dana, tema svih tema u fudbalskoj Bosni i Hercegovini je selektorska križaljka. Ko će biti novi „izbornik“, ko će da čini selektorski tim i u kom pravcu ide najpopularniji sport ove zemlje? Nekadašnji prvotimac sarajevskog Željezničara, više grčkih klubova, ...\nLiga šampiona Srpske\nDecember 2, 2014 SLAĐANOVE STRANICE, SPORT\nŠAMAC – U organizaciji Karate saveza RS, u Crkvini kod Šamca je završena „Liga šampiona RS“ koja se održava na kraju svake kalendarske godine. Domaćin je bio klub borilačkih sportova „Crkvina–Šamac“, a učešće je uzelo oko 400 takmičara iz 27 ...\nZvezda u Modriči\nMODRIČA – Crvena zvezda će 10.decembra biti gost Modriča Maxime. Za taj događaj vlada veliko interesovanje, pa se očekuje, uprkos hladnom vremenu, da tribine stadiona „Dr Milan Jelić“ budu krcate. -Imao sam jako prijatne razgovore sa čelnicima velikog i trofejnog ...\nNovember 30, 2014 SLAĐANOVE STRANICE\nMODRIČA – Iako se u gradu motornih ulja potajno nadalo da se može doći do sportskog čuda, čuda se u sportu ne dešavaju tako često. Mladost je došla u Modriču da trijumfuje, što je i ostvarila i tako pokazala da ...\nUdes kod Modriče: Stradao tinejdžer, četvorica povređena\nSeptember 22, 2014 HRONIKA, MODRIČA, VIDOVE STRANICE\nSaobraćajna nesreća u selu Koprivna u ponedeljak, Vasilije C. (16) izgubio kontrolu nad vozilom i udario u stub rasvete MODRIČA – U selu Koprivna, kod Modriče, u ponedeljak oko 11.30 dogodila se teška sabraćajna nesreća u kojoj je smrtno stradao ...


Održana svečana akademija povodom 800 godina SPC | Palelive.com\nPočetna Novosti Aktuelnosti Održana svečana akademija povodom 800 godina SPC\nOdržana svečana akademija povodom 800 godina SPC\nNa Palama je u utorak održana svečana akademija povodom 800 godina autokefalnosti Srpske pravoslavne crkve /SPC/ sa koje je upućen poziv srpskom narodu na duhovnu obnovu.\nNJegovo visokopreosveštenstvo mitropolit dabrobosanski Hrizostom, koji je besjedio na akademiji u Kulturnom centru Pale, rekao je da ovaj jubilej treba da bude prilika i poziv srpskom narodu da se obnovi duhom Svetog Save, duhom kojim je on živio u 13. vijeku i borio se za samostalnost crkve.\nOn je istakao da se crkva kroz vijekove borila da bude ono što je Sveti Sava zamislio – da bude autokefalna, da ima svoje biće, dušu, kulturu, civilizaciju.\n„Iz ovog jubileja treba da crpimo snagu za naredne vijekove“, istakao je mitropolit Hrizostom.\nNačelnik opštine Pale Boško Jugović rekao je da ovaj jubilej, čija proslava traje cijelu godinu, predstavlja šansu za suočavanje sa sopstvenom prošlošću, bližom i daljom, i da ga treba iskoristiti za obnovu duhovnog, kulturnog, ekonomskog i političkog nacionalnog bića.\n„Ovaj jubilej mora postati osnova za nove ideje i puteve, za sagledavanje i ispravljanje sopstvenih i zajedničkih grešaka koje smo činili i činimo, te prilika za pokajanje i obnavljanje snage“, istakao je Jugović.\nOn je naglasio da su Pale mjesto rođenja Republike Srpske i da su uvijek otvorene za sve datume i događaje istorije koji su donosili slobodu srpskom narodu i darivali mu ostvarenje dubljeg smisla postojanja.\n„Put srpskog oboženja započeo je Sveti Sava sa svojim ocem, majkom, bratom i cijelom porodicom Nemanjića. Naša generacija povlaštena je što ima priliku i može u slobodi i blagostanju da proslavi njihove osnivačke poduhvate koji su nas učinili narodom, blagoslovenom i ostvarenom zajednicom. Sveti Sava i Sveti Simeon stvorili su od nas Srba svetu zajednicu koja živi i traje 800 godina“, rekao je Jugović na svečanoj akademiji povodom 800 godina SPC.\nProfesor Zorica Nikitović rekla je da je SPC za ovih 800 godina ugradila sebe u svekoliku srpsku kulturu, tradiciju – od jezika, zadužbinarstva, književnosti.\n„Mi smo narod sa izuzetno bogatom kulturnom tradicijom i na ovaj jubilej treba da se sjetimo velikih predaka, kao što su Sveti Simeon Mirotočivi i Sveti Sava, koji su utemeljili Srpsku pravoslavnu crkvu“, naglasila je Nikitovićeva.\nNa svečanoj akademiji, čiji su organizatori Mitropolija dabrobosanska, opština Pale i Filozofski fakultet Univerziteta u Istočnom Sarajevu, besjedio je i glumac LJubo Božović, a u kulturnom programu učestvovali su Hor „Sloga“ iz Sarajeva, koji je osnovan 1888. godine, i muzički duo Jovana Bojanić i Peđa Hart.\nSvečanoj akademiji, koja je održana u okviru Gospojinskih svečanosti i krsne slave opštine – Velike Gospojine, osim sveštenstva SPC, prisustvovali su i savjetnik srpskog člana Predsjedništva BiH Boško Tomić, potpredsjednik Narodne skupštine Republike Srpske Sonja Karadžić Jovičević, ministar spoljne trogovine i ekonomskih odnosa BiH Mirko Šarović, gradonačelnik Istočnog Sarajeva Nenad Vuković, direktori javnih i privatnih institucija, te brojne druge zvanice.\nPrethodni članakSutra krsna slava opštine\nNaredni članakMemorijalna utakmica „Živiš Boriša“


Područna privredna komora Banja Luka Svečanom akademijom obilježila 115 godina postojanja | Privredna Komora Republike Srpske – Chamber of Commerce and Industry of Republic Srpska\nPodručna privredna komora Banja Luka Svečanom akademijom obilježila 115 godina postojanja\nBy Vladimir Blagojevic 27/10/2017 Novosti iz Komore, slide No Comments\nPodručna privredna komora Banja Luka, svečanom akademijom u Kulturnom centru Banski dvor u Banjoj Luci, sinoć je obilježila veliki jubilej – 115 godina postojanja.\nPredsjednik Područne privredne komore Banjaluka, Goran Račić, između ostalog, istakao je da ova komora u svakom trenutku promoviše lokalne privredne potencijale, te da je postala ozbiljna institucija i važan partner u regionu i Evropi.\n– Imamo 5.500 članova, ostvarujemo više od 10,8 milijardi KM poslovnih prihoda, zapošljavamo više od 84.000 radnika i ostvarujemo izvoz od oko 1,8 milijardi KM – rekao je Račić.\nPrema njegovom mišljenju, u budućnosti treba definisati vlastitu strategiju ekonomskog razvoja, kako bi se ovdašnji ekonomski prostor učinio naprednijim po mnogim pitanjima, među kojima su efikasnije upravljanje resursima, povećanje konkurentnosti, podizanje nivoa preduzetništva i obrazovanja, ali i efikasnosti javne uprave.\nMinistar industrije, energetike i rudarstva Republike Srpske Petar Đokić u obraćanju je rekao da je značaj Područne privredne komore Banjaluka veliki za društveno-ekonomski razvoj ovog područja, ali i šire.\n– Privreda ove regije ostvaruje najveće finansijske vrijednosti u ekonomskom sistemu Srpske. Vlada nastoji da podstiče i pomaže privrednike u Srpskoj, a ova komora je jedan od sjajnih primjera privrednog organizovanja s ciljem stvaranja boljih privrednih rezultata. Područna privredna komora Banjaluka znači mnogo za privredni život Srpske – istakao je Đokić.\nZahvaljujući privrednicima, Srpska je, kako je naveo, ostvarila rast BDP-a od 3,5 odsto, a očekuje se i rekordno povećanje broja zaposlenih.\n– Svake godine partneri Vlade, prilikom pravljenja ekonomske politike, su predstavnici Privredne komore Srpske, sve njene asocijacije, ali i asocijacije privrednika. Tako će i ostati, jer želimo da saradnjom sa privrednicima ostvarujemo ekonomski rast Srpske – naglasio je Đokić.\nGovoreći o stopama opterećenja privrede, Đokić je rekao da Vlada želi da partnerski o tome razgovara sa privrednicima, a u korist investicija i ekonomskog razvoja Republike Srpske.\nPodručna privredna komora Banja Luka primila je brojne čestitke povodom ovog značajnog jubileja, među kojima je i predsjednika Republike Srpske, Milorada Dodika.\n– Upućujući sve pohvale i čestitke na dosadašnjem radu u cilju privrednog razvoja regije, a samim tim i Republike Srpske, uvjeren sam da ćete još intenzivnije nastaviti raditi na promovisanju privrede i stvaranju uslova za unapređenje poslovanja članova Komore – navodi se, između ostalog, u čestitki predsjednika Dodika.\nNa svečanoj akademiji, Područna privredna komora Banja Luka emitovala je i film o 115 godina, a dodijelila je i prizanja zalužnim privrednim društvima i pojedincima.\nPriznanja su dobile kompanije sa ovog područja koje posluju više od 115 godina, među kojima su „Nova DIPO“ iz Podgradaca, „Banjalučka pivara“, Hotel „Bosna“ Banja Luka, Fabrika duvana Banjaluka i „Kozara drvo“ iz Kozarske Dubice.\nTakođe, priznanja su uručena i kompanijama koje su ove godine proslavile velike jubileje, veće od 50 godina, a to su „Protherm“ i „Sana linea“ iz Kostajnice, banjalučka preduzeća „Tržnica“, „Novi Jelšingrad“, „Elektrokrajina“ i „Vitaminka“, „Bosnamontaža“ iz Prijedora, kao i Radio Republike Srpske.\nNagrade za poseban doprinos radu Područne privredne komore Banjaluka, te razvoju privrede i društva dobili su „ArcelorMittal“ Prijedor, „Elnos grupa“ Banja Luka, Hemijska prerada kukuruza iz Kozarske Dubice, „Hemofarm“ Banjaluka, „Integral inženjering“ Laktaši, „Komerc-mali“ i „Topling“ iz Prnjavora, „Lanako“ Banjaluka, laktaški „Marbo“, „Mira“ Prijedor, „Mlijekoprodukt“ Kozarska Dubica, „M:tel“ Banjaluka, „Nestro petrol“ Banja Luka, „Perutnina Ptuj“ Srbac, „Rapić“ Gradišks, „R-S silikon“ Mrkonjić Grad, „Tri best“ Banjaluka, Tvornica obuće „Bema“ Banjaluka, Tvornica obuće „Sportek“ Kotor Varoš, „SHP Celex“ Banjaluka, te „Venera“ i „Vodovod“ iz Banjaluke.\nPriznanja u kategoriji pojedinaca koji su dali značajan doprinos promociji banjalučke privrede i povezivanju domaćih sa stranim preduzećima dobili su Duško Kovačević, Kristof Mašar iz Francuske i Stanislav Lunievski iz Poljske.\nSvečanoj akademiji prisustvovali su ministri u Vladi Republike Srpske, predstavnici zajedničkih institucija BiH i druge značajne ličnosti iz javnog, političkog, diplomatskog i privrednog života Banjaluke, Srpske i BiH.\nSnimak / 115 godina Područne privredne komore Banja Luka – svečana akademija


Vučić posle razgovora sa patrijarhom Irinejom: Nadam se da niko nema ideju da zauzima Ostrog /video/ - Sputnjik Srbija\n04:15 01 April 2020\n10:16 31.12.2019 (osveženo 11:22 31.12.2019) Preuzmite kraći link\nPatrijarh Irinej se nada da će razum pobediti i da neće doći do oduzimanja svetinja SPC u Crnoj Gori. Predsednik Srbije Aleksandar Vučić poručio je da je ključno jedinstvo Srba, gde god da žive.\nNa pitanje šta će učiniti država i Crkva ako vlasti u Podgorici krenu u oduzimanje svetinja, Vučić je odgovorio da se nada da će crnogorske vlasti razmisliti, jer vide reakciju naroda.\n„Narod je spreman da brani svoje istorijske svetinje i verujem da do toga neće doći. Ako dođe, ne znam kakve će sve rđave posledice biti. Molim se Bogu da će razum ipak pobediti probleme“, dodao je on.\nPredsednik Srbije je rekao da je za nas važno da se sačuva mir u Crnoj Gori i da dođe do smirivanja tenzija.\n„Uveren sam da niko tamo ne misli da bi bilo dobro da neko dođe da zauzima Manastir Ostrog“, izjavio je Vučić i poručio da je ključno jedinstvo Srba, gde god da žive.\n„Nadam se da to nije ničija ideja“, istakao je Vučić, odgovarajući na pitanje novinara da li vidi izlaz iz krize u Crnoj Gori pošto je očigledno da su obe strane odlučne da istraju.\nVučić je naglasio da su ograničene stvari koje Srbija može da uradi povodom toga i da treba delovati pre svega rečima, znanjem, pravničkom i drugom strukom.\nPredsednik je rekao da treba da ukažemo svima u svetu na to o čemu se radi, Venecijanskoj komisiji, svim drugim komisijama, telima, forumima i organizacijama.\n„Sa druge strane, da pošaljemo jasnu poruku srpskom narodu da smo jedinstveni i da između nas Srba, bez obzira na granice koje prihvatamo i koje postoje, nema razlika“, poručio je Vučić.\nOn je kazao da nema nikakve razlike između Srbina koji živi u Beogradu, Banjaluci, Podgorici, Budvi ili nekom drugom gradu, i da svi Srbi osećaju ono što osećaju i Srbi u nekoj drugoj državi.\nKako je kazao, važno je što je ključna poruka patrijarha danas jedinstvo srpskog naroda.\nVučić je preneo da je sa patrijarhom razgovarao o neophodnosti očuvanja naših svetinja, crkava i manastira, te istakao da je patrijarh rekao da razmišlja o tome da se u narednom periodu formira stručna međunarodna komisija koja bi mogla i u međunarodnim forumima, institucijama i organizacijama na najbolji mogući način da štiti interes SPC i srpskog naroda, i u Crnoj Gori.\n„Što se države tiče, mi ćemo, u svakom slučaju, pomoći i zajednički delovati i po savetima njegove svetosti“, dodao je Vučić.\nSpreman sam za sastanak na najvišem nivou sa Crnom Gorom\nVučić je rekao da je uvek spreman za sastanak na državnom nivou sa predstavnicima Crne Gore i najavio skup lidera regiona u Karlovcima ili Subotici krajem januara, na kojem bi trebalo da bude i predsednik Crne Gore Milo Đukanović.\nVučić je novinarima, posle sastanka sa patrijarhom Irinejem, na pitanje da li je vreme za sastanak državnog vrha dve zemlje, odgovorio da je na to uvek spreman.\n„Mislim da postoji skup koji je zakazan u Karlovcima ili Subotici, krajem januara ili početkom februara, gde će biti mnogi lideri iz regiona. Mislim da je moguć dolazak i predsednika Đukanovića“, rekao je Vučić.\nOn je rekao da je sa Đukanovićem razgovarao i u Tirani ovog meseca i da nema problem da razgovara, navodeći da njih dvojica neke stvari vide na nešto drugačiji način.\n„Međutim, naše je da poštujemo državu Crnu Goru, da razumemo potrebe i zahteve srpskog naroda. Da se ne stidimo toga što pripadamo srpskom narodu, ne pada mi na pamet, nikoga nismo uvredili, učinili nažao. Ako u svemu lošem što se zbivalo našem narodu ima nešto dobro, to je što se pokazalo jedinstvo srpskog naroda“, zaključio je Vučić.


PAD SMEDEREVA 1459. GODINE\nDan koji nije trebalo da svane Pre 550 godina Osmanlije su zauzele Smederevo. Taj događaj označio je pad srpske srednjovekovne države. S turske strane bio je to samo jedan u nizu uspeha u drugoj polovini 15. i prvim decenijama 16. stoleća\nIlustrovao Goran Gorski Reč je o vremenu kad su jedno za drugim padala poslednja uporišta hrišćanskog sveta na istočnom Sredozemlju i u jugoistočnoj Evropi: Carigrad 1453, Smederevo i srpska srednjovekovna država 1459, vizantijska Moreja (Peloponez) 1460, Trapezuntsko carstvo na jugoistočnim obalama Crnog mora 1461, srednjovekovna bosanska država 1463, ostrvo Eubeja 1470, Hercegovina 1482, slavni Egipat 1517, Beograd 1521, ostrvo Rodos 1522, Budim 1541. godine. Na drugoj strani, bio je to kraj srpske srednjovekovne države koja je postojala nekoliko stoleća. Nova prestonica na Dunavu Smederevo je bilo poslednja prestonica srpske srednjovekovne države. Ovaj grad pominje se prvi put već početkom 11. veka, ali onda izvori o njemu ćute sve do 1381. godine kad je ostalo zabeleženo da je knez Lazar Hrebeljanović svoju zadužbinu, manastir Ravanicu, obdario poklonom u Smederevu. S pomeranjem težišta srpske države prema severu i pogotovo s prenošenjem prestonice u Beograd, za vlade despota Stefana Lazarevića (1402–1427), do koje je došlo u prvim godinama 15. veka, Smederevo dobija na značaju. Međutim, istinski uspon ovog grada započinje izgradnjom velike tvrđave.\nBudući da je ostao bez Beograda, koji je vraćen Ugarima, kao i ostalih većih gradova, despot Đurađ Branković (1427–1456) bio je primoran da podigne novu prestonicu. Bilo je to vreme nespokoja jer je Srbija za samo dve godine (1427–1428) izgubila neke važne gradove, među njima i dve prestonice – Kruševac i Beograd. Uz to, Đurađ Branković koji se između dve sile, Ugarske i Turske, nalazio kao između čekića i nakovnja, bio je dvostruki vazal i vladar države koja je umnogome zavisila od njihovih odnosa. Poput svog ujaka i prethodnika na prestolu Stefana Lazarevića, i despot Đurađ se u izboru mesta za novu prestonicu odlučio za samu granicu s Ugarskom. Razlozi su bili jednostavni: s te strane mogao je brzo da dobije pomoć, a u slučaju najgoreg imao je gde da se skloni. U poslednjim desetlećima postojanja srpske srednjovekovne države Smederevo je, uz Novo Brdo, postalo njen najznačajniji grad. Nova prestonica bila je životno vezana za Dunav, reku na kojoj su Turci držali tvrđavu Golubac, a Ugari Beograd. Tako je Smederevo, smešteno između dve snažne utvrde, simbolično razdvajalo nepomirljive takmace.\nPrethodno je sultan Murat II (1421–1451), po ugovoru s despotom, 1428. godine dozvolio srpskom vladaru da pri ušću Jezave u Dunav podigne tvrđavu koja je Ugarima trebalo da zatvori ulaz u moravsku dolinu. Kao što je rečeno, Đurđeva računica bila je drugačija i on je u borbi protiv turskog nadiranja polagao nade u savez sa Ugarima. Zanimljivo je da je plan grada izrađen po ugledu na carigradsku tvrđavu jer se i u ovom slučaju radilo o trouglu. Jedna njegova strana bila je paralelna s Dunavom (550 m), druga s rekom Jezavom (400 m), dok je treća (502 m) bila okrenuta ka jugu. Pripreme za gradnju počele su u jesen 1428, sama gradnja u proleće 1429, a radovi su završeni 1430. godine. Najpre je u razdoblju od 1428. do 1430. godine nastao Mali grad, gde je b


Zvezda odradila trening na 15 stepeni\nZvezda odradila trening na 15 stepeni 23.Jun.2012, 19:34, Izvor: Sportski Žurnal\nZa razliku od Srbije, gde je preko 30 stepeni, crveno–bele je u Sloveniji dočekala dupla manja temperatura, pa je većina na prepodnevni trening izašla slojevito obučena. Temperatura od 15 stepeni i ne čudi, jer je baza na Rogli na 1.517 metara nadmorske visine.\nPoštede nije bilo uprkos napornom putovanju i kasnom dolasku zbog promene autobusa kod Sremske Mitrovice usled problema sa klimom. Svež planinski vazduh je opio igrače, pa su uspeli nekako da odrade jednočasovni trening.\nSavić treći u Solunu PSŽ daje Rusima tri miliona za Kapela na godinu dana, posle dolazi Venger?\nDopingovana OI šampionka\nFabregas savetuje Real: Bejl ne vredi 100 miliona funti!\nBekrić poklonio motku Jeleni Radinović Vasić\nZVEZDINE MUKE: Potraga za štoperima još traje (VIDEO)\nNBA (finale): Drama, Alen i Džejms spasili Majami, igraće se sedma!\n23.Jun.201223.Jun.2012: Sport23.Jun.2012: Sportski ŽurnalDan pre: 22.Jun.2012Dan pre: SportDan pre: Sportski ŽurnalDan posle: 24.Jun.2012Dan posle: SportDan posle: Sportski Žurnal


Renoviranje gradske škole u Zvorniku poslije 40 godina - Zvornicki.ba\nRenoviranje gradske škole u Zvorniku poslije 40 godina\n26 Avgusta, 2017\nVanjsko uređenje zgrade OŠ Sveti Sava u Zvorniku je u toku. Projekat vrijedan 1,6 miliona KM finansiran od strane Svjetske banke realizuje Ministarstvo za prostorno uređenje, građevinarstvo i ekologiju RS. Od 30 javnih zgrada, u Zvorniku su uz podršku Gradske uprave izabrana dva projekta, Opšta bolnica i OŠ „Sveti Sava“.\nBojan Ivanović, zamjenik gradonačelnika Zvornika smatra da nam je potrebno još više ovakvih projekata. “Na zgradi osnovne škole biće rekosntruisana fasada, zamijenjena stolarija, rekonstruisan krov, zamijenjeni zastarjeli sistemi grijanja, postavljena LED rasvjeta. Ovakav vid promjena voljeli bismo da obezbijedimo u svakoj ustanovi na području grada,“ ističe zamjenik Ivanović.\nPrema riječima direktora škole Radomira Petrovića sve zasada protiče bez većih zastoja. „Na staroj zgradi urađeno je 90% od planiranog, dok se na novijoj zgradi trenutno radi zamjena krova. Stara zgrade škole izgrađena je 1958.godine i od tada nije bilo većih rekonstrukcija, dok je druga zgrada izgrađena 1977.godine, i takođe nije do sada renovirana.Nastavu od 1 do 9 razreda u ovoj školi pohađa 1357 učenika. Ovaj projekat je veoma važan i rukovodstvu škole, ali i gradu,“ ističe Petrović.\nOčekuje se da će nakon sanacije doći do ušteda koje bi trebalo da znače i do 40% vrijednosti za materijalne troškove koji se sada izdvajaju. Radovi bi trebali biti završeni do polovine oktobra ove godine.


RTCG - Radio Televizija Crne Gore - Nacionalni javni servis :: Region :: Sve smo odradili za početak pregovora sa EU\nZAEV OPTIMISTIČAN 14. 10. 2019. 17:25 >> 17:24 1\nPremijer Sjeverne Makedonije Zoran Zaev je danas izjavio da "ostaje optimista" u uvjerenju da će Evropska unija ove sedmice utvrditi datum početka pregovora s njegovom zemljom o prijemu u članstvo.\nZaev je novinarima rekao da Francuska nije protiv prijema Sjeverne Makedonije u EU, već da "legitimno principijelno traži promjenu metodologije za pregovaranje".\n"Ostajem optimista zbog toga što imamo sve argumente na svijetu da dobijemo pozitivnu odluku Evropkog savjeta. Konačan odgovor ćemo imati 17. i 18. oktobra. Ne želim ni da razmišljam da nećemo dobiti datum. Petnaest godina smo čekali, donijeli smo krupne odluke, reforme, dogovori su 100 odsto ispunjeni. Stvarno smo primjer za cio region", procijenio je Zaev.\nUkazao je da EU ne smije da kazni "najboljeg na evropskom kontinentu" - Sjevernu Makedoniju, zato što je njen prijem važan za Uniju, za region i za "sljedeće motivisanje lidera koji treba da nalaze rješanja i da reformišu svoja društva".\n"Mislim da idemo u dobrom pravcu i da će odluke EU potvrditi naša očekivanja", rekao je Zaev.


Ministar Vulin: Ministarstvo i Nezavisni sindikat policije na istom zadatku - Radio televizija Pančevo\n4. avgusta 2021. 4. avgusta 2021. 072\nMinistar unutrašnjih poslova Aleksandar Vulin razgovarao je danas sa predsedavajućim Predsedništva Nezavisnog sindikata policije Veselinom Nikolićem o poboljšanju uslova rada policijskih službenika i aktuelnim pitanjima iz nadležnosti Ministarstva unutrašnjih poslova.\nMinistar Vulin je istakao da će se nastaviti dalji rad na poboljšanju uslova rada kroz nabavku opreme, vozila, uniformi, kao i renoviranje i adaptaciju objekata i zgrada policijskih stanica.\n„Državno rukovodstvo, na čelu sa predsednikom Republike Srbije Aleksandrom Vučićem, ceni i poštuje rad, napore i požrtvovanost policijskih službenika koji se bore za bezbednost naših građana i trude da osiguraju mirnu budućnost našoj deci. Mi činimo sve kako bismo ojačali materijalni položaj policije, ne samo kroz povećanje plata, već i kroz rešavanje njihovog stambenog pitanja putem stanogradnje za pripadnike snaga bezbednosti, ali i kroz druge vidove nagrađivanja i podršku kojom želimo da im izrazimo zahvalnost za sve što čine za narod i državu. Drago mi je da u ovom poslu imamo i podršku sindikata“, poručio je ministar Vulin.\n„Ovu priliku koristim da podržim predsednika i ministra u borbi protiv kriminala. Duboko se zalažem da očistimo naše redove i da među nama više ne budu oni koji to ne zaslužuju”, kazao je Nikolić.\nOdbojkašice Srbije “pregazile” Italiju za polufinale\nKrizni štab: Škola kreće 1. septembra, časovi traju 45 minuta\nMirjana Popović 24. avgusta 2021. 24. avgusta 2021.\nUmetnici iz regiona na Bijenalu umetnosti


(FOTO) POTPISAN MEMORANDUM SA RUSKIM ŽELEZNICAMA: Mihajlovićeva i Belozjorov dali znak za početak radova na tunelu Čortanovci\n30.03.2018. 11:25h 30.03.2018. 11:39h\nMinistarka građevinarstva, saobraćaja i infrastrukture Zorana Mihajlović i direktor ruskih železnica Oleg Belozjorov potpisali su danas Memorandum o razvoju odnosa strateškog partnerstva i zajedničke realizacije infrastrukturnih projekata.\nMihajlović je ocenila značajnim današnji memorandum, i istakla da su sve rehabilitovane i rekonstruisane pruge dokaz partnerskog odnosa koje Rusija i Srbija imaju.\n"Sa ruskim železnicama sarađujemo dugi niz godina, posebno na izgradnji železnica i nabavci vozova, a budućnost naše saradnje proizilazi iz ovog memoranduma", podvukla je Mihajlović.\nMinistarka Mihajlović i direktor ruskih železnica Belozjorov na sastanku su razgovarali i o disprečerskom centru na Topčideru, projektu za koji su Rusi pokazali ineresovanje.\n"Projekat disprečerskog centra je važan jer želimo da u našoj zemlji, osim drumskog, i železnički saobraćaj postane dominantan", istakla je resorna ministarka.\nGeneralni direktor i načelnik uprave "Ruske železnice" Oleg Belozjorov rekao je novinarima da će potpisivanje današnjeg memoranduma proširiti rusko-srpsku saradnju.\nOn je kazao i da su na sastanku sa srpskom ministarkom razmatrani nove mehanizmi za državno - privatno partnerstvo dve zemlje, i dodao da bi to predstavljalo novi nivo saradnje.\nMihajlovićeva i Belozjorov dali su posredstvom video-linka znak za početak radova na tunelu Čortanovci, dužine 2,2 kilometra. Na toj deonici pruge Beograd-Budimpešta, od Stare Pazove do Novog Sada, radove izvode Ruske železnice.\nMihajlović i Belozjorov potpisali su danas i Memorandum o razvoju odnosa strateškog partnerstva i zajedničke realizacije infrastrukturnih železničkih projekata na teritoriji Srbije.\n"Mi ćemo nastaviti da radmo na vrlo važnom projektu dispečerskog centra koji će biti u Topčideru. To je važan projekat, jer želimo da železnički transport i saobraćaj bude dominantan, a ne samo drumski saobraćaj", rekla je ona.\nMihajlović je najavila nastavak saradnje i dodala da postoji zainteresovanost i za izgradnju pruge od aerodroma Nikola Tesla ka Beogradu.\n"To bi puno značilo jer mi razvijamo železnički i drumski saobraćaj, a beogradski aerodrom je jedan od najbrže rastućih u regionu", rekla je ona.\nMINISTARKA MIHAJLOVIĆ SA HRVATSKIM KOLEGOM BUTKOVIĆEM: Potpisan Memorandum o saradnji, uskoro rekonstrukcija pruge Beograd-Zagreb\nRuske železniceZorana MihajlovićmemorandumpotpisivanjeČortanovcitunel


28.01.2022 15:53 Autor: Raport.ba\nU okviru akcije “Trik” policijski službenici Državne agencije za istrage i zaštitu (SIPA) pretresli su pravno lice na području Sarajeva i oduzeli određenu dokumentaciju zbog sumnje da je pralo novac i zlouporijebilo položaj , saopšteno je iz SIPA.\nU saopštenju je navedeno da se pretresi vrše po naredbi Suda Bosne i Hercegovine i pod nadzorom postupajućeg tužioca Tužilaštva Bosne i Hercegovine.\n“Navedene aktivnosti su nastavak rada u predmetu u kojem su policijski službenici SIPA-e u decembru 2021. godine izvršili pretrese prostorija koje koriste tri fizička i četiri pravna lica, na sedam lokacija na području Sarajeva i Konjica, kada su slobode lišena dva lica”, zaključuju u saopštenju.\nTagovi: Akcija SIPA-e Akcija Trik SIPA Sud BiH\nRade Garić zbog zločina u Vlasenici i nad Srebreničanima osuđen na 20 godina\nSud BiH u cijelosti potvrdio optužnicu u slučaju Dobrovoljačka\nBh. granični policajac osuđen na šest mjeseci zatvora jer je primio dar u iznosu od 30 eura. Bit će mu oduzet i novac\nSIPA saopćila šta su danas radili na Američkom univerzitetu u Tuzli


FIFA sutra odlučuje o proširenju Svjetskog prvenstva na 48 reprezentacija – Haber.ba\nVijeće Svjetske fudbalske federacije (FIFA) glasaće u utorak, 10. januara, o prijedlogu da od 2026. godine na Svjetskom prvenstvu umjesto 32 igra 48 reprezentacija, javlja Anadolu Agency (AA).\nPredsjednik FIFA-e Gianni Infantino zamislio je grupnu fazu Svjetskog prvenstva sa 16 grupa od po tri tima, a taj prijedlog, kako je kazao, naišao je na “ogromnu” podršku fudbalske javnosti.\nInfantino je ranije izjavio da je prijedlog proširenja Svjetskog prvenstva na 48 reprezentacija entuzijastično podržan na sastanku državnih federacija u decembru.\nInfantino je prvobitno imao prijedlog od 40 reprezentacija na završnom turniru, a to je i bio dio njegovog manifesta kada je izabran za novog predsjednika FIFA-e. Međutim, bivši glavni sekretar UEFA-e kasnije je predložio da se Svjetsko prvenstvo proširi na 48 zemalja, a prema tom formatu dvije reprezentacije iz svake grupe bi išle dalje, a nokaut faza bi počela šesnaestinom finala.\nUkoliko Vijeće FIFA-e usvoji prijedlog, biće to prvo proširenje Svjetskog prvenstva od 1998. godine.\nTeme:FIFA, Gianni Infantino, reprezentacije, Svjetsko prvenstvo


Potrošači ojadili „Jugoistok“ za 26 miliona evra - juGmedia\nNIŠ – Potrošači sa područja koje pokriva „Jugoistok“ tokom prošle godine ukrali su 926 miliona kilovat časova struje, čija je vrednost 26 miliona evra.\n„ Od ukupno isporučene energije potrošačima na području „Jugoistoka“, komercijalni gubici su preko 11 odsto, dok su tehnički gubici ispod 10 odsto. Ukupni gubici u 2012. godini bili su manji od gubitaka u 2011. godini za 0.6 odsto, što je ohrabrujući podatak jer su u prethodnom periodu oni iz godine u godinu rasli“, izjavio je rukovodilac Centra za smanjenje gubitaka PD „Jugoistok“, Miroljub Jovanović i dodao da je najveća krađa na jugoistoku zemlje upravo krađa električne energije.\n„Poređenja radi, na području Elektrotimoka u toku godine isporuči se 900 miliona kilovata struje, a na području celog „Jugoistoka“ ukrade se još 20 miliona kilovata više od toga. Najveći procenat neovlašćene potrošnje struje je na području Elektrodistribucije Niš i Vranje, a najmanji je na području Elektrodistribucije Pirot“ rekao je Jovanović.\nOn je istakao da „Jugoistok“ novom organizacijom svojih službi nastoji da gubitke, kako komercijalne, tako i tehničke svede na „razumnu meru“. Kao primer zemlje u kojoj su gubici struje u prihvatljivim okvirima, Jovanović je naveo Sloveniju u kojoj tehnički i komercijalni gubici zajedno ne premašuju šest odsto.\n„Jugoistok“ je petogodišnjim planom predvideo da na kraju 2017. godine ukupne gubitke smanji na 15,27 odsto. U odnosu na 2012. godinu to bi bilo smanjenje od 5,79 odsto što bi donelo uštedu od 21 milion evra“, istakao je Jovanović.\nKako je istakao Jovanović značajni pomaci u smanjenju krađe struje biće napravljeni onda kada većina brojila iz stambenih zgrada bude zamenjena digitalnim i postavljena na električne stubove.\n„U planu je i instaliranje mernih uređaja u sve trafo-stanice. To će omogućiti ciljanu kontrolu i lakše otkrivanje potrošača koji neovlašćeno troše struju“, rekao je Jovanović.\nPrema njegovim rečima na području „Jugoistoka“ do sada je postavljeno između 10 i 15 hiljada digitalnih brojila koji omogućavaju daljinsku potrošnju, a ove godine bi trebalo da bude postavljeno još 50.000 takvih brojila.\nFondacija „Sveta Petka“ raspisuje javni poziv za studente i talente\nTRGOVIŠTE - Čelnici opštine Trgovište doneli su odluku da 1. januara organizuju besplatnu proslavu za sve mlade u ovoj opštini.Proslava će biti…\nNovo lice školskog dvorišta\nLEBANE - Posle trideset godina dvorište Srednje tehničke škole „Vožd Karađorđe“ i Gimnazije potpuno je promenilo svoj lik. (više…)


Beta 14. juna 2016. 18:30\nRuska teniserka Marija Šarapova žalila se danas Sudu za sportsku arbitražu (CAS) na dvogodišnju suspenziju, a da li će žalba petostruke grend slem šampionke biti usvojena znaće se najkasnije do 18. jula.\nCAS je saopštio da su se obe strane dogovorile da će procedura ići po hitnom postuptku i da će sud doneti odluku najkasnije do 18. jula.\nUkoliko CAS usvoji žalbu Šarapove, ona će imati pravo nastupa na Olimpijskim igrama u Rio de Žaneiru.\nŠarapova je prošle nedelje suspendovana na dve godine pošto su njeni doping testovi na Australijan openu u januaru bili pozitivni na zabranjenu supstancu meldonijum.\nOdluku o suspenziji donela je tročlana komisija Medjunarodne teniseke federacije, koja je navela da Šarapova nije imala nameru da vara, ali da „snosi isključivu odgovornost“ za pozitivan doping test i da je „načinila veliku grešku“.\nRuska teniserka je odmah najavila žalbu CAS-u, jer, kako je navela, ne može da prihvati „nepravedno oštru dvogodišnju suspenziju“.\nŠarapova je početkom marta priznala da su njeni doping rezultati pozitivni na meldonijum, supstancu koju je Svetska antidoping agencija (WADA) 1. januara stavila na listu zabranjenih. Ona je tada rekla da nije znala da je meldonijum na listi zabranjenih, a da je tu supstancu uzimala zbog problema sa srcem. Njen advokat Džon Hegerti rekao je da je Šarapova uzimala meldonijum posle 1. januara.\nŠarapova je jedna od najpopularnijih teniserki sveta, jedna je od 10 teniserki u istoriji koja je osvojila sva četiri grend slema. Nije igrala od poraza od Serene Vilijams na Australijan openu ovog januara, a trenutno je 34. na WTA listi.


"Ovo je pitanje broj jedan, a to je nulta tolerancija prema svakom vidu nasilja. Sve naše strateške politike su usmerene u tom pravcu", rekla je Stana Božović, državna sekretarka u Ministarstvu za rad, zapošljavanje, boračka i socijalna pitanja.\nBožović je istakla da su na Strategiji radili najveći stručnjaci iz oblasti dečjih prava, civilni sektor i deo akademske zajednice. Rađena je uz podršku UNICEF-a, budući da je Srbija potpisnica Konvencije Ujedinjenih nacija (UN) o pravima deteta.\nStrategija, koja će imati dvogodišnji Akcioni plan, podrazumeva bolju koordinaciju svih odgovornih u sistemu kad je u pitanju društvena briga o deci, rekla je Božović i dodala da Strategija uređuje sve oblasti, od obrazovanja i školovanja do zdravstvene zaštite, a pre svega u interesu deteta.\n"Nema važnijeg pitanja od društvene brige o deci. Naše Ministarstvo vrši nadzor nad ustanovama socijalne zaštite i najvažnije pitanje su upravo centri za socijalni rad koji pružaju stručnu pomoć. Ovo pitanje strategije prevencije dece od nasilja i pitanje ljudskih prava nije pitanje jednog ministarstva, već celog društva u Srbiji", dodala je državna sekretarka.\nRekla je da je pitanje dece "nacionalnog" karaktera i da je važno da naša deca imaju bezbrižno i srećno detinjstvo, a da država nastoji da stvori ambijent da mogu da žive u društvu lišenog svakog nasilja.\n"Postoji fenomen porodičnog i partnerskog nasilja. U školama i na ulicama imamo eskalaciju vršnjačkog nasilja i zato je formirana Radna grupa, poseban ministarski tim koji se bavi prevencijom i zaštitom dece, a koju čine predstavnici akademske zajednice, civilnog sektora, kao i eksperti priznati u oblasti dečjih prava. Na Savetu Vlade su prisutna i deca; daju nam mnoge instrukcije, a mi ih i te kako slušamo jer oni najbolje znaju šta im smeta, šta bi da promene a šta unaprede", istakla je Božović.\nUpravo zbog sveprisutnosti ovog društvenog problema naglasila je zadovoljstvo što su javnoj raspravi prisustvovali "odgovorni", "ljudi na javnim funkcijama, porodice", jer "samo zajedno možemo da se izborimo sa ovim društvenim fenomenom, da dostignemo najviši stepen ljudskih prava i zaštitu svih nas".\n"Ministarstvo za rad, zapošljavanje, boračka i socijalna pitanja izradilo je u 2019. Zakon o pravima deteta, koji podrazumeva i uspostavljanje institucije Zaštitnika deteta. Preporuka UN je da Srbiji treba ovaj zakon jer on pokriva preko 85 zakona koji prate ovu oblast", rekla je Božović.\nGradonačelnik Vranja Slobodan Milenković ponovio je reči državne sekretarke da zajednica mora da pokaže "nultu toleranciju" prema ovoj pojavi, i dodao da nasilje nad decom predstavlja teži oblik agresije kojim se "ugrožavaju, ali i urušavaju svetske civilizacijske tekovine".\nDodatan izazov, istakao je Milenković, predstavlja virtuelni prostor koji je "opšteprisutan, lako dostupan i u kome niko nije zaštićen".\n"Deca moraju imati zaštitu i sigurnost, uz puno poštovanje njihove ličnosti. Zaštita prava pre svega podrazumeva raznovrsne društvene aktivnosti usmerene na prevenciju i iskorenjavanje ove pojave, kao i organizovano sprovođenje zaštitnih mera u konkretnim slučajevima zlostavljanja i zanemarivanja dece", rekao je Milenković.\nGrad Vranje je 2017. usvojio Lokalni međusektorski sporazum o saradnji radi prevencije i zaštite dece od nasilja, zlostavljanja i zanemarivanja na području Grada, a "u skladu sa ustavnim načelima i pravima deteta garantovanim zakonima Srbije, kao i preduzetim međunarodnim obavezama i standardima zaštite".\n"Osnovni ciljevi sporazuma sadržani su u boljoj povezanosti institucija i razmeni podataka, uspostavljanju redovnih monitoringa sa efikasnom i jednostavnom procedurom u situacijama zlostavljanja i zanemarivanja dece; formiranju baze podataka kao i stalnom radu na podizanju svesti o promeni društvenih stavova, vrednosti i normi", istakao je Milenković.\nVranje je - posle Užica, Novog Pazara, Beograda i Novog Sada - peti grad u kome, po zaključku Vlade Srbije, Ministarstvo za rad, zapošljavanje, boračka i socijalna pitanja sprovodi javnu raspravu o prevenciji i zaštiti dece od nasilja.\nIako je bio najavljen, minister za rad, zapošljavanje, boračka i socijalna pitanja Zoran Đorđević nije prisustvovao javnoj raspravi.\nSve primedbe, sugestije ili predloge na temu zaštite i prevencije nasilja nad decom, građani mogu Ministarstvu za rad, zapošljavanje, boračka i socijalna pitanja dostaviti i elektronskim putem - preko eUprave i sajta Ministarstva - a potom će, kako je rečeno, Radna grupa razmotriti predloge u najboljem interesu naše dece.


NS: Prosečna cena kvadrata ispod hiljadu evra - BGnekretnine blog\nNS: Prosečna cena kvadrata ispod hiljadu evra\ncena kvadratnog metra, garsonjera, kupovina stana, Novi Sad, tržište nekretnina\nNovi Sad, Novosti 011 May 2016\nDa li zbog pada bankarskih kamata na stambene kredite ili povraćaja PDV-a od 10% koji daje država, u Novom Sadu od početka ove godine primetna je povećana tražnja za kupovinom stanova, kažu agenti za prodaju nekretnina. Najtraženije su i dalje garsonjere kao i stanovi do 60m2, koji se mogu kupiti po ceni i ispod 1.000 evra po kvadratu. ...\nKako za nju preskupi novosadski Kej nije dolazio u obzir, kao ni previše udaljena Klisa, Jelena Tumbas pre dva meseca našla je stan po svojoj meri u blizini Železničke stanice, koji je kupila, i zbog dobre lokacije, ali prvenstveno zbog cene.\n"Tražili smo stan što veće kvadrature za što manje novca, tako da smo kupili ovaj od 55m2 za 39.000 evra, sa troškovima posredovanja agencije", navela je Jelena Tumbas.\nPrema tvrdnjama onih koji se bave prodajom stanova, tržište nekretnina u Novom Sadu je stabilno, što znači da ne treba očekivati značajnije povećanje ili pad cena, ali u odnosu na ranije godine, prosečna cena kvadrata više nije 1.000 evra, slažu se i agenti i ekonomisti.\n"Ta cena može da ide i ispod 1000 evra, što oslikava trenutno stanje na tržištu, činjenica je da je kupovna moć građana niža te se to oslikava i na njihova očekivanja kada je u pitanju kupovina stanova", ukazuje ekonomski analitičardr Dragan Ilić.\nDragan Rabatić iz novosadske agencije "Solis nekretnine kaže da u ponudi imaju dvoiposobne i trosobne stanove u starogradnji, od oko 20-30 godina starosti, kojima je tržište nekretnina prezasićeno, tako da ih kupac može naći već za 700-750 evra po kvadratu, zbog čega je prosek ispod 1.000 evra.\nU zavisnosti od novca kojim raspolažu, kupci u Novom Sadu mogu uzeti stan za 700 evra po kvadratu kod Železničke stanice, za 1.200 do čak 1.600e na Limanu ili za 900 do 1.100 evra ovde na Bulevaru Evrope.\nUkoliko ipak želite da kupite kuću, budite spremni na to da su, zbog širenja gradske zone, njihove cene u Novom Sadu prilično paprene, pa se tako na Telepu kuća za rušenje prodaje za 60.000 evra, a ona za stanovanje za duplo više novca.\nZa kupce koji su voljni da putuju do Novog Sada, u Kaću – mestu 15-ak kilometara udaljenom od grada, kuće se mogu naći po prosečnoj ceni od 40 do 60 hiljada evra, dok su već u susednoj Budisavi one upola jeftinije. Iako zainteresovanih ima, kupovini kuće na selu ipak se pristupa obazrivo, uzimajući u obzir to da useljenje često zahteva obnovu objekta i dodatna ulaganja.


Tramp: Ne možemo zauvek da pomažemo Portoriku\nIzvor: VOA, 12.Okt.2017, 16:00\nAmerički predsednik Donald Tramp upozorio je u četvrtak Portoriko da neće beskonačno dobijati federalnu pomoć, dok je Predstavnički dom usvojio paket pomoći, od 36 i po milijardi dolara, za tu američku teritoriju i druga područja pogođena uraganima, kao i za Kaliforniju u kojoj besne požari. Tramp je na Tviteru kritikovao Portoriko zbog "potpunog nedostatka odgovornosti", navodeći da je "električna i sva ostala infrastruktura" bila katastrofalna pre uragana. Dodao je da je na Kongresu da odluči koliko će novca da odobri, ali i poručio: "Ne možemo da držimo FEMA-u, vojsku i hitne službe, koji su izvanredni, u Portoriku zauvek", tvitovao je predsednik. Međutim, Trampov šef kabineta Džon Keli rekao je kasnije na konferenciji za novinare u Beloj kući da će "SAD biti uz Portoriko dok se posao ne završi". Federalna agencija za vanredne situacije (FEMA) navela je da će "napustiti ostrvo kada bude stabilizovano". "Američki državljani u Portoriku zahtevaju pomoć koju bi dobili svi Amerikanci širom naše nacije", poručio je na Tviteru guverner Portorika Rikardo Rosejo. Pojedini demokratski zakonodavci kritikovali su Trampove komentare, iznete u trenutku kada se ostrvo i dalje suočava sa brojnim problemima posle uragana. Lider demokratske manjine u Senatu Čak Šumer optužio je predsednika da se sprema da napusti američke državljane. "Tamo je još katastrofa. Amerikanci i dalje umiru. FEMA mora da ostane dok se ne obavi posao", odgovorio je Šumer na Tviteru. Republikanski kongresmen Skot Peri branio je Trampa, ocenjujući u izjavi za CNN da federalna pomoć nije beskonačna i da je "razumno" da ostrvo preuzme odgovornost za svoju sudbinu. Posle očekivanog usvajanja zakonskog predloga o pomoći pogođenim područjima u Predstavničkom domu, o njemu bi kasnije ovog meseca trebalo da raspravlja i Senat. Međutim, i republikanski i demokratski zakonodavci saopštili su da će kasnije verovatno biti potrebna dodatna pomoć. Portoriko je i pre uragana bio opterećen dugom od gotovo 72 milijarde dolara. Sekretarija za odbranu saopštio je u sredu da je gotovo 90 odsto stanovnika ostrva i dalje bez struje.\nTramp upozorio: Nećemo moći zauvek da pomažemo Portoriku\nIzvor: BKTV News, 12.Okt.2017\nAmerički predsednik Donald Tramp upozorio je danas Portoriko da neće beskonačno dobijati federalnu pomoć...Ipak, Predstavnički dom Kongresa razmatra paket pomoći od 36 i po milijardi dolara za tu američku teritoriju i druga područja pogođena uraganima, kao i za Kaliforniju u kojoj besne požari...Tramp...


Novi odgovor Rusije Americi zbog isporuke S-300 Siriji - Sputnjik Srbija\n19:54 31 Maj 2020\n11:13 25.09.2018 (osveženo 11:53 25.09.2018) Preuzmite kraći link\nIsporuke sistema S-300 u Siriju će dovesti do stabilizacije situacije u regionu i osigurati bezbednost ruskih vojnika, izjavio je za Sputnjik direktor Odeljenja za neproliferaciju i kontrolu naoružanja Ministarstva spoljnih poslova Rusije Vladimir Jermakov.\n„Takvi potezi će, zapravo, dovesti do stabilizacije regiona, jer mi u slučaju potrebe možemo da zatvorimo vazdušni prostor tamo gde nam je to potrebno i, pre svega, naši vojnici u Siriji biće zaštićeni“, prokomentarisao je Jermakov izjavu pomoćnika američkog predsednika za nacionalnu odbranu Džona Boltona.\nOn je dodao da Moskva ne vidi ništa neobično u isporukama S-300 u Siriju i da svaka zemlja ima pravo da pruža vojno-tehničku pomoć svojim partnerima.\nIsporuke S-300 predstavljaju „neotuđivo pravo svake države da pruži vojno-tehničku pomoć svojim partnerima“, rekao je Jermakov.\nRanije je Bolton kazao da će planovi Moskve da sirijskim trupama isporuči protivvazdušne raketne sisteme S-300 značiti „značajnu eskalaciju“ situacije u Siriji sa ruske strane.\nOdgovarajući na pitanje može li Rusija, kako smatra Bolton, ponovo da razmotri svoju odluku, Jermakov je napomenuo da je to pitanje za Ministarstvo odbrane, ali je naglasio da je „doneta odluka o raspoređivanju sistema i da je ta odluka doneta odavno“.\n„Ali su nam u određenoj fazi drugi naši partneri tražili da to ne radimo, dali nam argumente, uzeli smo ih u obzir. Sada je situacija takva da taj argument više nije tačan“, objasnio je on.\n© AFP 2020 / GPO\nJermakov je dodao da se SAD pretvaraju kada kažu da snabdevanje Sirije ruskim sistemima S-300 narušava njihovu nacionalnu bezbednost, jer su ti sistemi čisto odbrambeni.\nI portparol Kremlja Dmitrij Peskov istakao je da isporuke S-300 Siriji nisu usmerene protiv trećih strana.\nTi sistemi će se „primenjivati samo u interesu osiguravanja bezbednosti naše vojske“, odgovorio je Peskov novinarima na zahtev da komentariše izjave izraelskog premijera Benjamina Netanijahua da bi isporuke ruskih sistema mogle dovesti do eskalacije sukoba u Siriji.\nMinistar odbrane Rusije Sergej Šojgu je 24. septembra objavio o merama za povećanje bezbednosti ruskih vojnika u Siriji kao odgovor na obaranje Il-20, a Rusija smatra da je za taj incident odgovoran Izrael. Prema njegovim rečima, u skladu sa naredbom predsednika, Moskva će opremiti komandne punktove sirijske protivvazdušne odbrane automatizovanim sistemima za kontrolu, koje imaju samo Oružane snage Rusije, a takođe će izvršiti elektronsko potiskivanje satelitske navigacije, avionskih radara i sistema veze ratnog vazduhoplovstva koji napadaju objekte na sirijskoj teritoriji, a što je najvažnije, u naredne dve nedelje će Siriji predati sistem S-300. Ministar je istakao da je Rusija 2013. godine na zahtev Izraela obustavila isporuke S-300 u Siriju, ali sada se situacija promenila i to ne krivicom Rusije.\nRuski avion Il-20, koji se nalazio na 35 kilometara od obale Sredozemnog mora, oboren je 17. septembra dok se vraćao u vazdušnu bazu Hmejmim. Istovremeno su četiri izraelska lovca F-16 napala sirijske objekte u Latakiji. Pri tome je, prema podacima Ministarstva odbrane Rusije, Izrael obavestio rusku stranu o tom vazdušnom napadu samo minut pre nego što je on počeo. Ministarstvo odbrane Rusije je saopštilo da su izraelski piloti, koristeći ruski avion kao štit, izložili Il-20 napadu protivvazdušne odbrane Sirije. Ruski avion je pogođen raketom sistema S-200. Poginulo je petnaest ruskih vojnika.\nS-300, isporuka, Vladimir Jermakov, Sirija


Faktor | Ambasada SAD-a pozvala da se ne raspravlja o visokom sudskom i tužilačkom vijeću RS-a\nAmbasada SAD-a pozvala da se ne raspravlja o visokom sudskom i tužilačkom vijeću RS-a\n07.02.2022. / 20:05\nAmbasada Sjedinjenih Američkih Država u Bosni i Hercegovini (BiH) pozvala je sve lidere da odbiju raspravu o Nacrtu zakona o visokom sudskom i tužilačkom vijeću Republike Srpske (VSTV).\nKako je najavljeno, ovaj nacrt će se naći na dnevnom redu Skupštine RS u utorak, 8. februara.\n- Prijetnje povlačenjem iz državnih institucija i uspostavom paralelnih institucija u entitetu Republika Srpska ometaju stabilnost i napredak Bosne i Hercegovine na štetu svih njenih građana. Pozivamo sve lidere da odbiju radnje, kao što je nacrt zakona o kojem se raspravlja, koje podrivaju ustavni poredak i dozvoljavaju cvjetanje korupcije. Sada je vrijeme da se radi na transparentnosti i odgovornosti koje su potrebne BiH kako bi napredovala - navodi se u odgovoru za Radio Slobodna Evropa (RSE) iz Ambasade SAD-u BiH.\nEvropska komisije saopćila je da očekuje od vodstva Republike Srpske (RS) i Narodne skupštine RS-a da se suzdrže od bilo kakvog jednostranog koraka i da raspravljaju o bilo kojem pitanju koje izaziva zabrinutost unutar državnih institucija, uključujući Parlament i Vijeće ministara.\nOvo je u odgovoru za Radio Slobodna Evropa (RSE) navedeno iz Delegacije Evropske komisije u vezi Nacrta zakona o osnivanju Visokog sudskog i tužilačkog vijeća RS.\n- Uspostavljanje posebnog entitetskog regulatornog tijela za pravosuđe RS predstavljalo bi kršenje ustavno-pravnog poretka BiH. Usvajanje ovog zakona u RS-u predstavljalo bi neprihvatljivo miješanje u nezavisnost pravosuđa BiH, a rezultiralo bi nazadovanjem zemlje prema evropskim standardima - navodi se iz Evropske komisije i dodaje kako Visoko sudsko i tužilačko vijeće Bosne i Hercegovine ima ključnu funkciju da garantuje nezavisnost, integritet i odgovornost pravosuđa u cijeloj Bosni i Hercegovini.\nAmbasada SADVSTV BiH\nAmerička ambasada u BiH objavljuje javnu internet prodaju polovnih automobila\nAmerička ambasada: Da SDA dijeli iste ciljeve sa SAD-om, ne bi njeni funkcioneri pokušavali blokirati istrage o korupciji\nNakon sjednice PIC-a\nOglasila se Ambasada SAD-a: Bh. lideri ne ispunjavaju ustavne obaveze i obećanje biračima o boljoj budućnosti\nTraži se izmjena\nAutoput Tuzla - Orašje: Projekat vrijedan više od milijardu KM ne služi privredi Tuzlanskog kantona


Okolić: Naša oprema ni izdaleka nije savremena kao ruska\nREAKCIJE Zamjenik ministra odbrane BiH\nU humanitarna pitanja se nije smjela miješati politika\nREAKCIJE Okolić: Naša oprema ni izdaleka nije savremena kao ruska\nZamjenik ministra odbrane BiH Mirko Okolić rekao je da Oružane snage BiH imaju mogućnost da vrše dezinfekciju prostora, ali da njihove mogućnosti nisu ni blizu onima kojima raspolažu u Rusiji, te da se u humanitarna pitanja nije smjela miješati politika.\nOkolić je naveo da Ministarstvo odbrane i Oružane snage BiH imaju opremu za dezinfekciju, ali da ona nije ni izdaleka savremena kao oprema sa kojom Oružane snage Ruske Federacije rade dezinfekciju prostora, kako u Republici Srpskoj, tako i u Srbiji.\n- Imali su namjeru da to rade i u Federaciji BiH, a zbog čega to nije urađeno, zaista nije mi jasno i ne vidim zdrav razum za takav potez jer se radi o humanitarnim pitanjima sprečavanja širenja koronavirusa ili njegove eliminacije što je prije moguće - rekao je Okolić.\nOn je istakao da se u "te stvari ne bi smjela miješati politika", istakavši da će tu poslije trebati da se odgovori na pitanja, ako se moglo spriječiti širenje koronavirusa zbog čega to nije urađeno.\n- Cijeli ovaj put i rasprava koja se oko ovog vodi je bespotrebna i to se sve moglo završiti u toku jednog dana. Već su ekipe mogle biti na terenu i završiti posao koji nije komercijalnog, nego humanog karaktera - konstatovao je Okolić.\nOn je naglasio da se postavlja pitanje zašto se ne prihvata nešto što je humanitarnog karaktera.\n- Pa i da imamo u BiH dovoljno resursa, zašto ih ne čuvati za kasnije kada nam budu, takođe, potrebni, a nečije druge pomoći te vrste ne bude bilo. Iz Ministarstva odbrane još niko nije ni tražio sredstva za dezinfekciju jer je vjerovatno poznato da to nisu sredstva tog obima nego su više namijenjena za neku drugu vrstu dezinfekcije koja ne može odgovoriti potrebama koje zahtijeva virus korona - rekao je Okolić.\nOn je dodao da je koronavirusom obuhvaćena cijela planeta i da su to posebne dezinfekcije.\nRuski humanitarni konvoj, koji je 1. maja trebalo da po zahtjevu iz predsjedavajućeg Doma naroda parlamenta BiH Dragana Čovića dođe u Mostar radi dezinfekcije Kliničkog centra i ostalih ustanova zbog virusa korona, zaustavljen je na granici.\nCSS: Ruska maskirna diplomatija u Bosni i Hercegovini\nNema zaraženih koronavirusom u helikopterskom skvadronu\n28.04.2020 u 12:30\nMirko Okolić Oružane snage BiH Rusija


Prva transplantacija testisa u Srbiji, druga u svetu | Moja Vojvodina\nUpdated: 6 decembra, 2019\nPrva transplantacija testisa u Srbiji, druga u svetu\nU Univerzitetskoj dečjoj klinici u Tiršovoj urađena je prva transplantacija testisa u Srbiji, a druga transplantacija te vrste u svetu.\nTransplantacioni tim predvodio je doktor Miroslav Đorđević iz Univerzitetske dečje klinike u Tiršovoj, a u timu su bili lekari sa Harvarda Branko Bojović i Diken Ko. Đorđević je pojasnio da je transplantacija trajala šest sati, da je urađena 3. decembra da se pacijent oseća dobro i da je transplantirani organ već u funkciji.\nPodseća da je prva transplantacija te vrste u svetu urađena 1978. godine, takođe kod jednojajčanih blizanaca.mTransplantacija testisa je deo projekta koji se realizuje od 2011, godine, a koji se tiče transplantacije gentitalnih organa.\nDirektor klinike u Tiršovoj Siniša Dučić rekao je da je transpaltacija najizazovija grana hirurgije.\nDodao je da se u toj insituciji rade i transpalntancija bubrega, a da je 2017. godine urađena i prva transplantacija materice u Srbiji, a žena kojoj je presađen taj organ nakon 15 meseci dobila je dete.\nPrevious articleUdruženja pitaju ko je i kako dozvolio “Ledenu šumu” u Dunavskom parku, organizatori i nadležni odgovaraju\nNext articleFOTO: Kupila njihalicu za bebu, u kutiji zatekla poluautomatsku pušku


Transparentno o izmenama Zakona o slobodnom pristupu informacijama od javnog značaja - YIHR.rs\nNaime, pre meseca dana započeo je rad na izmenama Zakona o slobodnom pristupu informacijama od javnog značaja na netransparentan način bez uključivanja javnosti u ovaj proces, uz najave zvaničnika da će on biti okončan u vrlo kratkom roku, odnosno do kraja prvog kvartala ove godine. Ministarstvo je formiralo Posebnu radnu grupu, kojom predsedava državni sekretar Ministarstva, a čine je isključivo predstavnici organa vlasti, uključujući i poverenika za informacije od javnog značaja i zaštitu podataka o ličnosti. Ovakav sastav Radne grupe, kao i kratki rokovi za završetak procesa, mogu uticati na kvalitet predloženih rešenja i javne rasprave o Nacrtu.\nPodsećamo, Koalicija za slobodu pristupa informacijama je 2018. godine pokrenula kampanju za odbranu prava javnosti da zna “SrbijaDoInformacija”, kada je Vlada predložila izmene ovog zakona koje bi suštinski onemogućile građanima ostvarivanje ovog prava. Koalicija je već tada ukazala na veoma štetne odredbe Nacrta zakona o izmenama i dopunama Zakona kojim se sužavao krug obveznika Zakona, uz formalno otežani postupak pribavljanja informacija u slučajevima u kojim institucija ne postupi po zahtevu građana.\nU vezi sa najavama izmena Zakona, Koalicija za pristup pravdi zahtevala je od Ministarstva da se sprovede javna rasprava nakon rada ove radne grupe, što je potvrđeno u odgovoru Ministarstva. Više o zahtevu ove koalicije možete pročitati ovde.\ninformacije informacije od javnog značaja mduls slobodan pristup informacijama od javnog značaja vlada srbije zakon


Aeroplanino sleće na San Siro: Montella preuzima Milan\nSampdoriji obeštećenje od 1.100.000 evra...\nIzgleda da je gotovo i da je pitanje sata kada će Vincenzo Montella i zvanično biti imenovan za novog trenera Milana umesto Cristiana Brocchija. Dakle, Aeroplanino sleće na San Siro u narednih nekoliko časova, a nakon što su klubovi prethodnih dana postigli konačan dogovor.\nMilan će uplatiti timu iz Đenove obeštećenje od 1.100.000 evra i drugu sezonu uzastopno će dovesti trenera iz redova Sampdorije. Pokušaj sa Sinišom Mihajlovićem prošlog leta nije uspeo, ali uporni Rossoneri se ne predaju. Veruju da je Montella pravi izbor, a da je tako sugeriše i činjenica da se 42-godišnji stručnjak nedavno spominjao i kao potencijalni naslednika Antonija Contea na klupi Italije.\nPošto će taj posao posle Evropskog prvenstva verovatno pripasti iskusnom stručnjaku Giampieriju Venturi, jasno je da Montella mora da razmotri druge opcije, a klupa posrnulog italijanskog giganta biće svakako dovoljno veliki izazov za njega.\nMontellin menadžer Alessandro Lucci u ovim trenucima je na sastanku sa čelnim čovekom Milana Adrianom Gallianijem i ugovara detalje buduće saradnje, a zanimljivo da je proslavljeni napadač uspeo da ubedi čelnike Milana da je pravi izbor za ovaj posao posle samo šest meseci koliko je proveo na kormilu Sampdorije.\nNa kraju, spomenimo i da će Montelu na klupi Sampdorije zameniti Stefano Pioli ili Marco Giampaolo.


UKC RS otvara šesti sprat za kovid pacijente - BIGportal.ba\n24 Januara, 2022 24 Januara, 2022 076\nNačelnik Urgentnog centra Univerzitetskog kliničkog centra (UKC) Republike Srpske Slavica Zeljković rekla je danas da je epidemiološka situacija pogoršana i da se u UKC-u i Urgentnom centru od početka godine svakodnevno bilježi sve više upućenih pacijenata.\nOna je istakla da je planirano da se prošire kapaciteti koji se odnose na kovid i već od sutra planirano je otvaranje šestog sprata, te dodala da je prostor obezbijeđen, a timovi spremni.\n“Nažalost, posljednjih dana imamo sve veći broj hospitalizovanih pacijenata”, izjavila je Zeljkovićeva na konferenciji za novinare u UKC-u.\nOna je napomenula da su na početku januara bili uglavnom ambulantni, lakši pacijenti, a da je sada sve više hroničnih bolesnika sa nizom pridruženih bolesti koji odmah po prijemu zahtijevaju hospitalizaciju.\n“U petak na subotu smo imali ukupno 50 hospitalizovanih pacijenata na kovid odjeljenju”, rekla je Zeljkovićeva.\nOna je istakla da se posljednjih dana javio veliki problem jer je veliki broj oboljelih i zaraženih radnika UKC-a koji su u kontaktu sa inficiranim, pa je trenutno više od 250 medicinara na bolovanju.\n“Uprkos svim poteškoćama sa kojima se svakodnevno susrećemo, uz ogromne napore našeg rukovodstva u organizaciji ovog sistema i nas, radnika, pokušavamo održati ovaj sistem – i kovid i nekovid na UKC-u”, rekla je Zeljkovićeva.\nOna je navela da i dalje rade sve ambulante, elektivni prijemi i elektivne operacije, ali i dodala da je situacija vrlo teška.\n“Trudimo se da održimo i pružimo maksimalnu uslugu, a građane molimo i apelujemo na razumijevanje jer moraju duže čekati na preglede, da budu strpljivi kada dođu. Apelujemo i dalje na poštovanje epidemioloških mjera onako kako je Institut i Ministarstvo zdravlja propisalo i apelujemo na vakcinaciju”, kaže Zeljkovićeva.\nOna je dodala da za sada nemaju plan da se obustavi redovan rad.\nZeljkovićeva je napomenula da je danas upućeno više od 50 pacijenata na Urgentni centar UKC-a i da je od tog broja pet već hospitalizovano, dok još 10 čeka na dijagnostičku obradu.\n“Već od samog dolaska jasno je da su to pacijenti koji su na kiseoniku, koji su hronični bolesnici starije životne dobi. Od jutros nismo imali nijednog mlađeg pacijenta, ali to je ono što smo i očekivali sa pogoršanjem epidemiološke situacije da će sada kovid kod bolesnika koji imaju već niz komorbiteta dovesti do pogoršanja njihovog opšteg stanja i da će oni biti u teškom stanju od samog dolaska”, rekla je Zeljkovićeva.\nOna je navela da u intenzivnoj njezi dnevno imaju od 20 do 35 pacijenata koji su na respiratoru, a od ostalih pacijenata više od pola je na kiseoničkoj terapiji i to su teški bolesnici.\nAbdominalni hirurg Goran Janjić, koji radi u kovid i nekovid sistemu, istakao je da, uprkos pogoršanju epidemiološke situacije, zahvaljujući radu i entuzijazmu svih u UKC-u, uspijevaju da odgovore svim zadacima.\nJanjić je naveo da je danas glavni dežurni hirurg u UKC-u za nekovid pacijente i da inače ima desetak dežurstava mjesečno i u kovid i nekovid sistemu, a da se između toga rade operacije na redovnom programu.\n“Svjedok sam velike količine posla koji radimo, ali uspijevamo, uprkos svim tim pogoršanjima i situaciji, da odgovorimo i pružimo maksimalnu zdravstvenu zaštitu svim našim pacijentima. Za sada uspijevamo da održavamo kontinuitet i redovnog i urgentnog programa”, rekao je Janjić.\nOn je napomenuo da je u UKC-u hospitalizovano 307 pacijenata, od kojih oko 150 zahtijeva neki vid respiratorne podrške.\nPrije predaje iz Azovstala pokušali da dignu u vazduh; Poginuli saborci, ima i stranaca


BALKANSKI FENIKS: Natalijina ramonda, čudnovati cvet koji se nosi povodom Dana primirja - National Geographic Srbija\nAUTOR: Slobodan Bubnjević | OBJAVLJENO: 11. 11. 2017.\n: Aneksijom nekadašnje teritorije Osmanskog carstva, Bosne i Hercegovine 1908. godine, Austrougarska je gurnula sebe u ring Balkanskog poluostrva, gde su narodi tražili svoj put ka slobodi od velikih sila, a naročito od Osmanskog carstva.\nKako je Prvi svetski rat preoblikovao Evropu (ANIMACIJA)\n: U kratkom videu koji je objavio Biznis Insajder pogledajte kako je Prvi svetski rat promenio granice i mapu čitave Evrope.\n: Iako je austrougarska vojska imala bogatije obroke, srpski vojnici su se hranili zdravije tokom Velikog rata - konzumirali su tain.\n: Proboj solunskog fronta odigrao se 15. septembra 1918. godine, kada je srpska vojska izvojevala je jednu od najvećih pobeda i odredila dalji tok Prvog svetskog rata.\n: Predstavljamo vam 5 ratnika koji su svojom izuzetnom hrabrošću zadobili zasluženo mesto u istorijskim knjigama.\n"Srpski duh", govor Roberta Sitona Votsona\n: Britanski politički aktivista i istoričar koji je četiri godine uređivao nedeljnik "Nova Evropa" je u Kraljevskom koledžu u Londonu 10. marta 1915. godine održao govor o srpskoj vojsci, karakteru i tipičnom srpskom seljaku. Ovo je njegovo viđenje Srba...\n: Otkrijte skriveni svet Prvog svetskog rata...\nCvet Biljke Natalijina ramonda Srbija Prvi svetski rat\nDa li ste znali da je prvi okrugli sto održan u Srbiji?


Kako Amerika namerava da minira Severni tok 2 - Sputnjik Srbija\nKako Amerika namerava da minira Severni tok 2\n10:15 15.12.2017 (osveženo 10:16 15.12.2017) Preuzmite kraći link\nTim američkog državnog sekretara Reksa Tilersona osmislio je program kako da blokira izgradnju gasovoda „Severni tok 2“ i to političkim pritiscima na Dansku, saopštio je list „Vašington egzaminer“ pozivajući se na neimenovane izvore iz Stejt departmenta.\nKako se navodi, s obzirom da taj gasovod mora da prođe kroz vode Danske, upravo bi to moglo da posluži kao glavni kamen spoticanja u nastavku realizacije projekta.\nNemačka izdala prvo odobrenje za izgradnju „Severnog toka 2“\nNaime, taj gasovod predstavlja pretnju za nacionalne interese SAD u Evropi jer bi kroz njega išlo 75 odsto ukupnog gasa koji Rusija isporučuje Evropi.\nNešto ranije je danski diplomata odobrio nacrt zakona kojim bi se zabranila izgradnja gasovoda „Severni tok 2“ u vodama te zemlje.\nInače, gasovod podrazumeva izgradnju dva kraka cevovoda od ruske granice do Nemačke, ukupnog kapaciteta 55 milijardi kubika gasa godišnje.\nProtiv izgradnje zalaže se veliki broj zemalja među kojima najglasnije su SAD i Ukrajina, pogotovu što bi Kijev na taj način izgubio veliki udeo prihoda od tranzita ruskog gasa do evropskih potrošača.\ngasovod, miniranje, izgradnja, Severni tok 2, SAD, Rusija


- page 39 / 125\nkontrole javnog sektora. Revizija javnog sektora je državna funkcija, koja se, po pravilu, ne može prenijeti na komercijalno preduzeće za pružanje revizorskih usluga. Da bi državni organ revizije mogao ispuniti svoju funkciju i obezbjediti kontrolu, transparentnost i odgovornost u upravljanju javnim finansijama i državnom imovinom, neophodno je da ima: a)\nustavno definisanu poziciju vrhovnog, nezavisnog i samostalnog organa; b)\nzakonom uredjen postupak osnivanja, definisanu nadležnost i organizaciju; c)\nstručan i profesionalno osposobljen revizorski kadar; d)\nprimjenjene medjunarodne revizorske standarde, za oblast revizije javnog sektora, u postupcima i revizorskim radnjama. Nezavisna i eksterna kontrola rada državnih organa i kontrolni nezavisni mehanizmi danas su nezaobilazan parametar u definisanju stepena demokratske izgradnje odredjene državne zajednice. Primarna uloga revizije nije sankcija već preventiva i unapredjenje rada subjekta revizije, a mjera "privodjenja pravu", za slučaj daljeg nezakonitog rada, sadržana je u funkcionalnoj povezanosti sa drugom vrstom kontrole političko- parlamentarnom. Medjutim, to ne isključuje u potpunosti mogućnost vodjenja prekršajnih ili krivičnih postupaka od strane organa revizije, kada u toku vršenja revizije dodje do saznanja da "postoji osnovanja sumlja da je izvršeno krivično ili neko drugo kažnjivo dijelo". Ovako definisana pozicija ovog organa, sa širokim kompetencijama i ovlašćenjima za vršenje kontrola ali bez mogućnosti direktnog sankcionisanja, dovela je do toga da u zajednici revizora javnog sektora on stekne epitet "tigra bez zuba". Vrhovni nacionalni zakonodavni organ (Skupština, Parlament, Kongres, Duma, Senat, Sabor, Sejm...), konstituisan kao predstavničko tijelo od izabranih poslanika, vrlo heterogene profesionalne strukture nije u mogućnosti kvalitetno obaviti kontrolu upravljanja i trošenja javnih sredstava, ukoliko ne raspolaže sa nalazima vrhovnog organa državne revizije, koji treba da im kompetentno, stručno i nepristrasno pomognu prilikom izjašnjenja o završnom računu državnog budžeta.\nPostupkom revizije omogućava se da javna sredstva ostvarena ubiranjem poreza, doprinosa, carina, taksi i drugih prihoda, koje država ostvaruje na bazi svog fiskalnog suvereniteta, kao i državna imovina i imovina lokalne samouprave, dobijaju viši stepen zaštite u pogledu pravilnog i cjelishodnog raspolaganja njima. Kontrolom izvršenja budžeta moguće je provjeriti da li rad vlade i drugih kontrolisanih subjekata "odgovara stvarnom programu, na bazi kojeg je dobila povjerenje predstavničkog tijela gradjana, predstavlja politički dogadjaj najvišeg ranga u svim savremenim 1\nPage last viewedFri Jan 20 16:27:59 UTC 2017


„Ako ministar unutrašnjih poslova Nebojša Stefanović izjavi da je na protestima u Beogradu bilo 5.000 ljudi, a sami ste prisustvovali tom događaju i izveštavali sa njega, onda vam je savršeno jasno da vlast ima neki razlog za kreiranje lažnih vesti„, objasnila je Dobrilović.\nPrema njenoj proceni, ovaj primer predstavlja „šizofrenu situaciju“ u kojoj se nameće dilema da li verujete sebi i svojoj proceni koliko je ljudi protestovalo ili ministru unutrašnjih poslova Srbije.\nKada pričamo o medijima i informisanju, Dobrilović smatra da često zanemarujemo činjenicu da je u Srbiji 14 odsto građana „fundamentalno nepismeno„.\nZato bi, kako je napomenula, pre svega trebalo opismeniti narod da čita i da se potpiše, a tek onda možemo govoriti o medijskoj pismenosti, jer „javnost mora da budu svesna šta čita i gde se informiše„.\nOna je primetila da mnoge zemlje imaju razvijene mehanizme kojima regulišu oblast lažnih vesti, uprkos tome što je reč o svetskom fenomenu.\nU Srbiji, međutim, institucije kao što je Regulatorno telo za elektronske medije u nedovoljnoj meri kažnjavaju pojave lažnih vesti, što podstiče širenje dezinformacija, napomenula je ona i konstatovala da „mi živimo lažnu stvarnost“.\nOna misli da bi građani sami morali da pronađu način da se informišu ukoliko ih nešto zanima, jer će, ako su nezainteresovani, biti „preplavljeni lažnim vestima„.\nS druge strane, prema njenom stavu, velika je odgovornost i na novinarima da odbrane svoju profesiju od bilo kakvih spoljnih uticaja.\nJavnost mora da shvati medijsku sliku Srbije, kako bi se vraćala onim medijima kojima veruje i koji svoj posao rade profesionalno, zaključila je Dobrilović.\nJasmina Dobrilović Stanje u medijima\n← Izgoreo automobil u kome se ekipa „Vremena“ vraćala iz Kosovske Mitrovice\nTransparentnost Srbija: Novi nacrt zakona ukida pravo na pristup informacijama o državnim preduzećima →


Potpredsjednik Privredne/Gospodarske komore Federacije BiH gosp. Mirsad Jašarspahić i potpredsjednica Federacije BiH gđa Melika Mahmutbegović su danas u kabinetu potpredsjednice održali sastanak o aktuelnom problemu plasmana hemijskih proizvoda na tržište Republike Srpske sa kojima se susreću proizvođači ove industrijske grane. Problem se javio kao posljedica donošenja i implementacije niza zakonskih i podzakonskih akata u RS-u.\nNa sastanku se razgovaralo o ovom problemu a nakon što se u RS-u počeo primjenjivati pravilnik o bezbjednosti predmeta široke potrošnje. Navedenim pravilnikom te uputama Republičke uprave za inspekcijske poslove RS-a, naloženo je povlačenje hemijskih proizvoda koji nisu u skladu sa navedenim dokumentima RS-a, čime su proizvođači iz Federacije BiH stavljeni u veoma težak i neravnopravan položaj. Povlačenjem proizvoda kompanije iz Federacije BiH trpe velike finansijske gubitake i ukoliko i dalje ostane na snazi, može imati dalekosežne posljedice za opstanak i razvoj kompanija iz ove branše u Federaciji BiH.\nPotpredsjednica Federacije BiH je 02.11.2016.godine održala sastanak sa predstavnicima P/G K FBiH i proizvođačima hemijskih proizvoda koji su pogođeni ovim mjerama RS-a, te naglasila da je izrazito važno da se problem koji je prisutan ne proširi i na druge oblasti i potrebno je iznaći rješenje sa Vladom RS-a, ali istovremeno raditi na harmonizaciji entitetskih propisa u skladu sa zahtjevima EU.\nPo tom osnovu na današnjem sastanku dogovorene su dalje aktivnosti koje će Privredna/Gospodarska komora Federacije BiH poduzeti. Potpredsjednik Komore, g. Jašarspahić će u narednom periodu održati sastanak sa predstavnicima Privredne komore RS-a, na kojem će se razmotriti problem sa kojima se suočavaju proizvođači hemijskih proizvoda kako bi se u što kraćem roku pronašla najbolja rješenja za poboljšanje stanja u hemijskoj industriji Bosne i Hercegovine.\nTakođer, P/G K FBiH i Kabinet potpredsjednice FBiH će intenzivno raditi na rješavanju ovog problema, kao i svih drugih problema koji su od interesa za razvoj privredne aktivnosti u Federaciji BiH i BiH.


- Planiram da provedem nekoliko narednih nedelja u oporavku kako bih se pripremila za jesen. Želim sve najbolje igračima u NJujorku - rekla je trenutno najbolje rangirana američka teniserkana VTA listi.\nOvogodišnji Ju-Es open, na kome Novak Đoković juri kalendarski gren slem, počinje 30. avgusta i trajaće do 12. septembra. titulu u ženskoj konkurenciji brani Naomi Osaka koja je u finalu bila bolja od Viktorije Azarenke sa 2:1 (1:6, 6:3, 6:2).\nSofija Kenin Ju-Es open tenis Sport\nNASTAVLJA se američki san Eme Radukanu! Britanka koja još nema ni 19 godina stigla je iz kvalifikacija do polufinala Ju-Es opena i to tako što je u četvrtfinalu eliminisala olimpijsku šampionku Belindu Benčić - 6:3, 6:4!\nČETVRTA nositeljka na Ju-Es openu Karolina Pliškova plasirala se u treće kolo, pošto je u dramatičnom meču savladala Amandu Anisimovu – 7:5, 6:7(5), 7:6(7).


Četiri njemačka najn - Vijesti.me\nNOVA GLOBALNA EKONOMIJA\nČetiri njemačka najn\nKljuč za okončanje evropske krize je - velika nagodba\nStav Njemačke prema Evropi je postao odbijanje i neučestvovanje. Njeni kreatori politike uskraćuju aktivniju fiskalnu politiku članicama eurozone pogođenim krizom; odbijaju da podrže evropsku investicionu agendu u cilju stvaranja potražnje i rasta; proglasili su fiskalni suficit, umjesto bržeg potencijalnog rasta, kao svoj primarni domaći cilj; i počeli su da se okreću protiv Evropske centralne banke (ECB) u borbi protiv deflacije i kreditne krize. U sva četiri slučaja, Njemačka griješi.\nNema sumnje da Njemačka s pravom odbija uskogrude pozive Francuske i Italije na bezuslovnu fiskalnu ekspanziju. Na kraju krajeva, fiskalni stimulans može da funkcioniše jedino ako podupire privatne investicije i ako ga prate ambicioznije strukturne reforme - one kojima se Francuska i Italija trenutno opiru.\nMeđutim, Njemačka ima sav mogući uticaj da primijeni reforme orijentisane ka stabilnosti koje želi za Evropu. Njemačka, zajedno sa Evropskom komisijom, može ubijediti Francusku da slijedi dublje reforme u zamjenu za više vremena kako bi konsolidovala deficit.\nNjemačka se, međutim, ne može prepustiti opsesiji reformi ekonomije ponude a da istovremeneo ne slijedi politiku jačanja rasta. Kao što Njemačka zna iz sopstvenog iskustva ranih 2000-ih, potrebno je dosta vremena da se osjete koristi od reformi ekonomije ponude, a to su pojačana konkurencija i veće stope dugoročnog rasta.\nVrijeme je luksuz koji Evropa nema. Sa svakim mjesecom sa kojim ekonomija gubi produktivni kapacitet, raste vjerovatnoća stagnacije i deflacije.\nKljuč za okončanje evropske krize je plan stimulansa koji će se pozabaviti nedostacima i na strani ponude i potražnje. Zato je pogrešno odbijanje Njemačke da pomogne da se pronađe način za finansiranje predložene evropske investicione agende - koje bi, za ograničeno vrijeme, finansiralo produktivnu privatnu investiciju.\nJednako je problematično i fokusiranje Njemačke na održavanje fiskalnog suficita. S obzirom na to da su projekcije rasta njemačkog BDP za ovu i sljedeću godinu revidirane naniže za više od 0,6 procentualnih poena u posljednjih nekoliko mjeseci, vlada bi mogla biti primorana da započne procikličnu fiskalnu politiku da bi postigla taj cilj, proizvodeći čak niži rast kod kuće i u eurozoni.\nS obzirom na to da je proizvodni jaz njemačke ekonomije i dalje negativan, vlada bi trebalo da primjenjuje ekspanzionističku fiskalnu politiku usmjerenu na infrastrukturnu slabost države. U tom cilju, plan ministra finansija Volfganga Šojblea da potroši dodatnih 10 milijadi dolara na javne investicije 2016-2018. je korak u pravom smjeru. Međutim, sa samo 0,1 odsto godišnjeg BDP Njemačke, Šojbleov plan izgleda više kao pokušaj da se umire kritike koje stižu iz ostatka Evrope nego kao istinska politička promjena.\nČetvrta politička greška Njemačke je njeno očigledno povlačenje podrške ECB. U posljednjih sedam godina, akcije ECB su pomagale njemačkoj ekonomiji i poreskim obveznicima isto kao i onima njenih susjeda. Štaviše, tvrdnja da je to što ECB kupuje hartije od vrijednosti pokrivene aktivom ravno „toksičnim kreditima“ koji prebacuju rizik na njemačke poreske obveznike je neosnovana; na kraju krajeva, od 2008. nije bilo kašnjenja sa otplatom dugova.\nNjemački lideri moraju ovo uvidjeti i javno stati u odbranu ECB od neosnovanog širenja straha. Ako to ne učine, steći će se utisak da su po srijedi napori da se zakoči uspon ultradesničarskih antievropskih političkih snaga, posebno Alternative za Njemačku. Međutim, ta strategija samo ide na ruku toj stranci.\nAko njemačka vlada odbije da zauzme razumniji pristup, rizikuje da podrije kredibilitet ECB, tako smanjujući djelotvornost svojih mjera. Ako se to desi, ECB bi mogla biti primorana da započne kupovinu obveznica eurozone u velikoj količini preko svoje šeme, takozvane „direktne monetarne transakcije“ - što je plan kojem se čvrsto protive mnogi njemački kreatori politike.\nNjemačka vlada može iskoristiti svoj znatni uticaj da ubijedi Francusku i Njemačku da slijede strukturne reforme koje su potrebne i jednoj i drugoj državi, dok istovremeno omogućava stimulans potražnje naklonjen rastu kamo bi se uklonila prijetnja deglacije koja visi nad eurozonom. Ona takođe ima autoritet da osnaži kredibilitet ECB a time i napore da se osigura buduća stabilnost cijena i spriječi finansijska zaraza.\nEvropi je potrebna velika nagodba, uključujući tijesnu koordinaciju strukturnih reformi i fiskalne i monetarne politike. Relativna ekonomska i politička stabilnost Njemačke, daleko od toga da je omogućava da se isključi iz tih napora, čini je jednim od najvažnijih protagonista njihovog razvoja i implementacije. Pitanje je hoće li njemački lideri to uvidjeti prije nego što evropska ekonomija padne u još dublju recesiju.